title: भारत में हाई-स्पीड रेल

text: भारत के प्रधान मंत्री नरेंद्र मोदी ने भारत की पहली हाई-स्पीड रेलवे बनाने के जापान के प्रस्ताव को मंजूरी दी। यह मंजूर की गई रेल 320 किमी/घंटा (200 मील प्रति घंटे) की गति से मुंबई और अहमदाबाद के पश्चिमी शहर के बीच लगभग 500 किमी (310 मील) चलाई जाएगी। इस प्रस्ताव के तहत, निर्माण 2017 में शुरू हुआ और 2022 में पूरा होने की उम्मीद है। इस परियोजना की अनुमानित लागत ₹980 अरब है और इसे जापान से कम ब्याज ऋण द्वारा वित्त पोषित किया जाएगा। संचालन आधिकारिक तौर पर 2023 में शुरू करने के लिए लक्षित है, लेकिन भारत ने एक साल पहले इस लाइन को संचालन में लाने की कोशिश करने के इरादे की घोषणा की है। यह यात्रियों को अहमदाबाद से मुंबई तक केवल 3 घंटों में ले जाएगा और इसका टिकट किराया हवाई विमानों से सस्ता होगा यानी 2500-3000 रु के बीच होगा।


title: भारत में हाई-स्पीड रेल

text: यह एक प्रस्तावित 1000 किमी/घंटा हाइपरलूप प्रणाली है जिसमें प्रति घंटे 10,000 यात्रियों (प्रत्येक दिशा में 5,000) लेते हुए इन दो शहरों के बीच यात्रा करने के लिए मौजूदा 3 घंटों की तुलना में 14 मिनट लगेंगे। यह मार्ग व्यवहार्य पाया गया था और जनवरी 2018 में वर्जिन हाइपरलूप द्वारा पुणे मेट्रोपॉलिटन क्षेत्र विकास प्राधिकरण को प्रस्तुत विस्तृत परियोजना रिपोर्ट के अनुसार इस मार्ग को 2026 तक परिचालित किया जा सकता है। विस्तृत परियोजना रिपोर्ट में मुंबई में तीन व्यवहार्य टर्मिनल एंड-पॉइंट विकल्प प्रदान किए जिनमे दादर, सैंटाक्रुज़ और मुंबई अंतरराष्ट्रीय हवाई अड्डे शामिल हैं। वर्तमान में 1,00,000 वाहनों (80,000 कारों और 6,000 बसों सहित) में इन दो शहरों के बीच प्रतिदिन 3,00,000 लोग यात्रा करते हैं।


title: भारत में हाई-स्पीड रेल

text: आंध्र प्रदेश राज्य सरकार वर्तमान में परियोजना की व्यवहार्यता का अध्ययन कर रही है और यदि इसका निर्माण किया गया तो दोनों शहरों के बीच 40 किमी की दूरी केवल छह मिनट में कवर की जा सकती है। आंध्र प्रदेश इकोनॉमिक डेवलपमेंट बोर्ड और अमेरिका स्थित हाइपरलूप ट्रांसपोर्टेशन टेक्नोलॉजीज ने इसके लिए समझौता ज्ञापन (एमओयू) पर हस्ताक्षर किए हैं। आंध्र प्रदेश ने पहले से ही मैग्लेव प्रौद्योगिकी का उपयोग करके मेट्रो ट्रेन सिस्टम बनाने का फैसला किया है और परिचालन मैग्लेव आधारित मेट्रो ट्रेन सिस्टम के व्यावहारिक अध्ययन के लिए अध्ययन अपनी टीमों को चीन भेजा है।


title: भारत में हाई-स्पीड रेल

text: लॉस एंजिल्स स्थित हाइपरलूप वन ने बैंगलोर और चेन्नई के बीच के मार्ग के लिए व्यवहार्यता अध्ययन करने के लिए कर्नाटक सरकार के साथ एक समझौता ज्ञापन पर हस्ताक्षर किए हैं। इससे दोनों शहरों के बीच की दूरी को केवल 20 मिनट में पूरा कर लिया जा करेगा।


title: भारत में हाई-स्पीड रेल

text: भारत में स्वदेशी उच्च गति या सुपर-स्पीड रेलवे तकनीक नहीं है। भारत वर्तमान में अन्य देशों पर इस तकनीक के लिए निर्भर है। जनवरी 2014 में किए गए एक अभियान वादे में, प्रधान मंत्री नरेंद्र मोदी ने चार रेलवे विश्वविद्यालयों का निर्माण करने का वादा किया ताकि भारत उच्च गति वाली रेलवे प्रौद्योगिकी में विश्व नेता बन सके।


title: नेपालभाषा

text: नेपाल भाषा ('नेवा' अथवा 'नेपाल भाय्') नेपाल की एक प्रमुख भाषा है। यह भाषा १४वीं शताब्दी से लेकर १८वीं शताब्दी के अन्त तक नेपाल की प्रशासनिक भाषा थी। आजकल नेपाल की जो राजभाषा है वह नेपाली है, न कि नेपालभाषा।


title: नेपालभाषा

text: नेपालभाषा, चीनी-तिब्बती भाषा-परिवार के अन्तर्गत तिब्बती-बर्मेली समूह में संयोजित है। यह रंजना लिपि, प्रचलित लिपि और देवनागरी लिपि में भी लिखी जाने वाली एक मात्र चीनी-तिब्बती भाषा है। यह भाषा दक्षिण एशिया की सबसे प्राचीन इतिहास वाली तिब्बती-बर्मेली भाषा है और तिब्बती बर्मेली भाषा में चौथी सबसे प्राचीन काल से उपयोग में लाई जाने वाली भाषा।


title: नेपालभाषा

text: नेपाल भाषा बहुत सी लिपियों में लिखी जाती है। इनमें प्रमुख लिपियां हैं - रञ्जना, प्रचलित लिपि, ब्राह्मी, भूजिँगोल, देवनागरी आदि। ये सभी लिपियाँ बाएं से दाएं तरफ लिखी जाती है। इन सभी लिपियों में स्वरमाला और व्यंजनमाला नामक दो प्रकार के अक्षर होते हैं।


title: नेपालभाषा

text: नेपाल भाषा नेपाल मण्डल (काठमांडू उपत्यका) की मूल भाषा है। इस भाषा का उत्पत्ति-स्थान काठमांडू ही है। काठमांडू में किरांत शासन के समय में इस भाषा पर किरांती भाषा का प्रभाव पड़ा। तिब्बत के साथ शताब्दियों के व्यापारिक सम्बन्धों के कारण इस भाषा में तिब्बती भाषा का भी उल्लेख्य प्रभाव दिखता है। लिच्छवी काल और मल्ल काल में संस्कृत तथा शाहकाल में खस भाषा का प्रभाव भी इस भाषा में दिखने लगा।


title: नेपालभाषा

text: तिब्बती-बर्मेली भाषा परिवार की भाषा होने के बावजूद वर्षो तक भारोपेली भाषा के सम्बन्ध ने नेपाल भाषा का स्वरूप विशेष रूप से नामपद थोडा भारोपेली जैसा बना दिया है।


title: नेपालभाषा

text: नेपाल भाषा साहित्य के आरम्भ का कोई ऐतिहासिक प्रमाण नहीं है। इसका विकास और विस्तार लिच्छवी तथा मल्ल काल में होने के तथ्य की उस समय में रचित विभिन्न नाटक, गीत, काव्य तथा तत्कालीन शिलालेख पुष्टि करते हैं।


title: नितम्ब

text: इस लेख में नितम्ब (hip/हिप) से आशय या तो शारीरिक भाग (anatomical region ) होता है या कटि प्रदेश में स्थित एक प्रमुख अस्थिसंधि (joint) है जिसे नितम्बसन्धि (हिप ज्वाइन्ट) कहते हैं।


title: गमक

text: भारतीय शास्त्रीय संगीत के निष्पादन में प्रयुक्त होने वाले भूषणों को गमक या गमकम कहते हैं। सुन्दर ढंग से मुड़ना, वक्र आदि को गमक कहते हैं। संगीत में किसी स्वर को अधिक रंजक तथा श्रुति मधुर बनाने के लिए उसमें उत्पन्न किया जानेवाला एक विशिष्ट प्रकार का कंपन। कभी-कभी किसी स्वर को उसके ठीक ऊपर या नीचेवाले स्वर के साथ मिलाकर वेगपूर्वक उच्चारण करने से भी गमन उत्पन्न होता है। संगीतशास्त्र में गमक के ये १५ भेद कहे गये हैं –: "तिरिप, स्फुरित, कम्पित, लोच, आन्दोलित, वलि, त्रिभिन्न, कुरुल, आहत उल्लासित, प्लावित, गुम्फित, मुद्रित, नमित और मिश्रित।


title: तकनीकी शिक्षा

text: मानव और मानव निर्मित यंत्रो की परस्पर क्रिया जिसमें मानव यंत्रों से और अधिक लाभ प्राप्त करता है, का तकनीकी शिक्षा में अध्ययन किया जाता है।


title: तकनीकी शिक्षा

text: H.J. Learit- " तकनीकी का सम्बन्ध समस्याओं का समाधान अधिक प्रभावशाली ढंग से करना , जिससे कार्य कुशलता का विकास हो "


title: प्रशीतित्र

text: प्रशीतित्र (रेफ्रिजरेटर या फ्रिज) एक घरेलू उपयोग की युक्ति है जो सब्जी तथा खाद्य पदार्थों आदि को ठण्डा बनाये रखकर उनको जल्दी खराब होने से बचाता है।


title: प्रशीतित्र

text: घरेलू उपयोग के लिये थोड़ी मात्रा में खाद्य पदार्थो को ठंड़ा रखने के निमित्त १९१७ ई. से ही प्रशीतित्रों का व्यावसायिक रीति से निर्माण आरंभ हुआ और १९२५ ई. से तो वे सर्वसाधारण के लिये भी सुलभ हो गए। आरंभ में तो गैसचालित यंत्र ही बनाए गए, लेकिन अब कुछ वर्षो से विद्युतशक्ति चालित प्रशीतित्र (refrigerators) सर्वप्रिय हो गये हैं।


title: प्रशीतित्र

text: आजकल सब प्रकार के प्रशीतित्रों की अलमारियाँ देखने में एक सी ही लगती हैं। इनके भीतर पोर्सिलेन की परत और बाहर की तरफ गाढ़ा प्रलाक्षारस लेप लगा होता है। भिन्न भिन्न माडलों की कीमत के अनुसार प्रशीतित्र की दीवारों में लगा ऊष्मारोधक (heat insulaor) २ से ४ इंच तक मोटा होता है। ऊष्मारोधक जितना ही अधिक मोटा होगा उतना ही अधिक प्रभावकारी रहेगा, क्योंकि अधिकतर वायुमंडल की गरमी, दीवारों में से होकर ही भोजनपात्रों में, प्रविष्ट होती है।


title: प्रशीतित्र

text: प्रत्येक प्रशीतित्र में रखे खाद्यपदार्थो को ठंडा रखने का काम किसी प्रशीतक माध्यम की भौतिक दशा में परिवर्तन (फेज चेंज) के द्वारा होता है। अत: एक अच्छे प्रशीतक-माध्यम में निम्नलिखित गुणों का होना आवश्यक है :


title: प्रशीतित्र

text: अमोनिया गैस, सल्फर डॉइआक्साइड, कार्बन डाईआक्साइड, डाइक्लोर-डाइफ्लोर-मिथेन प्रमुख गैसें हैं, जिनका उपयोग प्रशीतन में होता है।


title: प्रशीतित्र

text: केवल बर्फ द्वारा तथा यंत्र द्वारा चलनेवाले प्रशीतित्रों का सिद्धांत वस्तुत: एक ही है, क्योंकि दोनों में ही भोजनपात्रों की गरमी का आवशोषण माध्यम के भौतिक परिवर्तन द्वारा ही होता है। पहले में तो बर्फ पिघलकर पानी बन जाता है, और दूसरे में प्रशीतक द्रव, यंत्र के द्वारा गैस से परिणत हो जाता है। बहुचालित प्रशीतक इस प्रकार से बनाए जाते हैं कि उनमें हवा का परिवहन बर्फ की सिल्ली के नीचे की तरफ से ही होता है और बर्फ वहीं गलती रहती है। अत: जब तक खाद्य कक्ष बंद रहता है उसका ताप ६० से ८० के बीच रहता है, चाहे बर्फ की सिल्ली कितनी ही पतली हो जाए। इस प्रकार एक सिल्ली ४-५ दिनों तक चल जाती है।


title: प्रशीतित्र

text: स्वचलित प्रकार के यांत्रिक प्रशीतित्र दो प्रकार के होते हैं, एक तो संपीडन (compression) के सिद्धांत पर ओर दूसरे अवशोषण (absorption) के सिद्धांत पर चलनेवाले। इन दोनों की ही संवृत्त प्रणालियों में प्रशीतक-माध्यम परिवहन करता रहता है। इनके भीतर वाष्पित्र भाग में भरा प्रशीतक-द्रव गैस रूप में परिणत होते समय खाद्यकक्ष की गरमी का अवशोषण कर उसके ऊपर लगी संघनक कुंडलियों में, जो सदैव हवा के संपर्क में रहती हैं, जाकर, संघनित होकर दुबारा द्रव बन जाता है। इनमें एक तापस्थापी (thermostat) नामे उपकरण भी लगा रहता है, जिसके द्वारा खाद्यकक्ष के ताप पर नियंत्रण रखा जा सकता है।


title: प्रशीतित्र

text: संपीडन के सिद्धांत पर चलनेवाले प्रशीतक यंत्रों में अथवा अश्वशक्ति की मोटर, यंत्र के क्रियाचक्र का आरंभ करने के लिये लगाई जाती है, जिसके द्वारा सल्फर डाइऑक्साइड अथवा डाक्लोरडाइफ्लोर मिथेन के जैसे गैसीय प्रशीतक-माध्यम वाष्पित्र में से संघनन कुंडलियों में प्रेरित किए जाते हैं। फिर इनमें से एक विशेष कपाट में से गुजरकर उद्वाष्पक में वापस आ जाते हैं। ये कपाट भी दो प्रकार के होते हैं। एक तो प्रसारक कपाट, जिसके द्वारा संघनित प्रशीतक एक बारीक फुहारे के रूप में बिखरकर वाष्पित्र में प्रविष्ट होता है और जिससे उसका एकदम ही, आंशिक रूप में, वाष्प बन जाता है। दूसरे प्रकार का प्लव (float) कपाट है, जो वाष्पित्र के भीतर काफी मात्रा में प्रशीतक-द्रव इकट्ठा होने पर अपना काम करता है और तभी क्रियाचक्र का पुनरावर्तन होता है।


title: प्रशीतित्र

text: अवशोषण के सिद्धांत पर चलनेवाले प्रशीतित्रों में अमोनिया गैस ठंडे पानी में सरलता से घुल जाती है और पानी के गरम होने पर सरलता से निकल भी जाती है। अत: पानी को गरम करने के लिये तेल या गैस की ज्वाला का प्रयोग किया जाता है। पानी से अलग होने पर अमोनिया गैस सघनन कुंडलियों में जाकर द्रवित हो वाष्पित्र में बह आती है, जहाँ हाइड्रोजन के माध्यम से संघनित्र की दाब इतनी कम हो जाती है कि वह द्रव फिर से वाष्पित होने लगता है। फिर, वाष्पित्र से हाइड्रोजन और अमोनिया गैस का मिश्रण अवशोषक प्रकोष्ठ में ज्योंही पहुँचता है, उसमें पानी की एक बारीक फुहार मिलती है। इससे अमोनिया गैस तो पानी में घुल जाती है तथा पानी में अविलेय हाइड्रोजन वाष्पित्र में वापस लौट जाता है। इधर अमोनियम हाइड्रॉक्साइड वाष्पजनित्र में आकर क्रियाचक्र को पुन: चालू कर देता है। इस प्रकार के यंत्र में गरमी और ठंडक का आदान प्रदान निरंतर होते रहने के कारण इसकी बनावट तो बड़ी ही पेचीदा हो जाती है, लेकिन यंत्र की कार्यक्षमता अच्छी रहती है।


title: कॉमिक्स

text: कॉमिक्स (अंग्रेजी; Comics/शब्दार्थ; चित्रकथा) एक माध्यम है जहाँ विचारों को व्यक्त करने के लिए सामान्य पाठ्यक्रम के अपेक्षा चित्रों, एवं बहुधा शब्दों के मिश्रण तथा अन्य चित्रित सूचनाओं की सहायता से पढ़ा जाता है। काॅमिक्सों में निरंतर किसी भी विशिष्ट भंगिमाओं एवं दृश्यों को चित्रों के पैनल द्वारा जाहिर किया जाता रहा है। अक्सर शाब्दिक युक्तियों को स्पीच बैलुनों, अनुशीर्षकों (कैप्शन), एवं अर्थानुरणन जिनमें संवाद, वृतांत, ध्वनि प्रभाव एवं अन्य सूचनाओं को भी इनसे व्यक्त करते हैं। चित्रित पैनलों के आकार एवं उनकी व्यवस्थित संयोजन से कहानी को व्याख्यान करने से पढ़ना सरल हो जाता है। कार्टूनिंग एवं उनके ही अनुरूप किया गया इल्सट्रैशन द्वारा चित्र बनाना काॅमिक्स का सामान्यतः अनिवार्य अंग रहा है; फ्युमेटी एक विशेष फाॅर्म या शैली हैं जिनमें पहले से खिंची फोटोग्राफिक चित्रों का इस्तेमाल कर काॅमिक्स का रूप दिया जाता है। सामान्य फाॅर्मों में काॅमिक्स को हम काॅमिक्स स्ट्रिप (पट्टी या कतरनों), संपादकीय या गैग (झुठे) कार्टूनों तथा काॅमिक्स पुस्तकों द्वारा पढ़ा करते हैं। वहीं गत २०वीं शताब्दी तक, अपने सीमित संस्करणों जैसे ग्राफिक उपन्यासों, काॅमिक्स एलबम, और टैंकोबाॅन के रूप में इसने सामान्यतया काफी उन्नति पायी है और अब २१वीं सदी में ऑनलाइन वेबकाॅमिक्स के तौर पर भी काफी कामयाब साबित हुई है।


title: कॉमिक्स

text: काॅमिक्स इतिहास का विविध विकास भी सांस्कृतिक विविधता की देन है। बुद्धिजीवी मानते है कि इस तरह की शुरुआत हम प्रागैतिहासिक युग के लैस्काउक्स की गुफा चित्रों से अंदाजा लगा सकते हैं। वहीं २०वीं के मध्य तक, काॅमिक्स का विस्तार संयुक्त राष्ट्र अमेरिका, पश्चिमी युरोपीय प्रांतों (विशेषकर फ्रांस एवं बेल्जियम), और जापान में खूब निखार आया। युरोपीय काॅमिक्स के इतिहास में गौर करें तो १८३० में रुडोल्फ टाॅप्फेर की बनाई कार्टून स्ट्रिप काफी लोकप्रिय थे, जो आगे चलकर उनकी बनाई द एडवेंचर ऑफ टिनटिन १९३० तक स्ट्रिप एवं पुस्तक के रूप काफी कामयाब रही थी। अमेरिकी काॅमिक्स ने सार्वजनिक माध्यम पाने के लिए २०वीं के पूर्व तक अखबारों के काॅमिक्स स्ट्रिप द्वारा पैठ जमाई; पत्रिका-शैली की काॅमिक्स पुस्तकें भी १९३० में प्रकाशित होने लगी, और १९३८ में सुपरमैन जैसे प्रख्यात किरदार के आगमन बाद सुपरहीरो पीढ़ी का एक नया दौर उदय हुआ। वहीं जापानी काॅमिक्स या कार्टूनिंग (मैंगा) का मूल इतिहास तो १२वीं शताब्दी के पूर्वाद्ध से भी पुराना है। जापान में आधुनिक काॅमिक्स स्ट्रिप का उदय २०वीं में ही हुआ, और काॅमिक्स पत्रिकाओं एवं पुस्तकों का भारी उत्पादन भी द्वितीय विश्वयुद्ध के दौरान हुआ जिसमें ओसामु तेज़ुका जैसे कार्टूनिस्टों को काफी शोहरत दिलाई। हालाँकि काॅमिक्स का इतिहास तब तक दोयम दर्जे के रूप में जाना जाता रहा था, लेकिन २०वीं सदी के अंत तक आते-आते जनता तथा शैक्षिक संस्थाओं ने जैसे इसे तहे दिल से स्वीकृति दे दी।


title: कॉमिक्स

text: वहीं "काॅमिक्स" अंग्रेजी परिभाषा में एकवचन संज्ञा के तौर पर देखा जाता है जब इसका तात्पर्य किसी मध्यम और बहुवचन को विशेष उदाहरणों व घटनाओं को, व्यक्तिगत स्ट्रिपों अथवा काॅमिक्स पुस्तकों के जरीए प्रस्तुत किया जाता है। यद्यपि अन्य परिभाषा इन हास्यकारक (या काॅमिक) जैसे कार्य पूर्व अमेरिकी अखबारों के काॅमिक्स स्ट्रिपों पर प्रबल रूप से प्रयोग होता था, पर जल्द इसने गैर-हास्य जैसे मापदंडों का भी निर्माण कर लिया। अंग्रेजी में सामान्य तौर पर काॅमिक्स के उल्लेख की तरह ही विभिन्न संस्कृतियों में भी उनकी मूल भाषाओं में उपयोग होता रहा है, जैसे जापानी काॅमिक्स को मैन्गा, एवं फ्रेंच भाषा की काॅमिक्सों को बैन्डिस डेसीनीस कहा जाता हैं। लेकिन अभी तक काॅमिक्स की सही परिभाषा को लेकर विचारकों तथा इतिहासकारों के मध्य आम सहमति नहीं बनी है; कुछेक अपने तर्क पर बल देते हैं कि यह चित्रों एवं शब्दों का संयोजन हैं, कुछ इसे अन्य चित्रों से संबंधित या क्रमबद्ध चित्रों की कहानी कहते है, और कुछ अन्य इतिहासकार स्वीकारते है यह किसी व्यापक पैमाने के पुनरुत्पादन की तरह है जिसमें किसी विशेष पात्र की निरंतर आवृति होती रहती है। विभिन्न काॅमिक्स संस्कृति एवं युग द्वारा बढ़ते इस मिश्रित-परागण से इसकी व्याख्या देना भी अब काफी जटिल हो चुका है।


title: कॉमिक्स

text: युरोपियन, अमेरिकी तथा जापानी काॅमिक्स की परंपराएँ विभिन्न मार्गों से होकर गुजरी हैं।[1] जैसे युरोपियन परंपरा की शुरुआत स्विस रोडोल्फे टाॅप्फेर के साथ 1827 से देखी जा सकती है और वहीं अमेरिकीयों द्वारा इसकी उद्गम को रिचर्ड आउटकाउल्ट द्वारा 1890 के अखबार के स्ट्रिप में प्रकाशित द येलो किड के जरिए देख सकते हैं, हालाँकि ज्यादातर अमेरिकी, टाॅप्फेर को ही इसे लाने की तरजीह देते रहे हैं। जापान में इस तरह के व्यंग्यात्मक कार्टूनों का एक लंबा प्रागैतिहासकाल रहा है तथा द्वितीय विश्वयुद्ध के साथ काॅमिक्सों का युग रचा गया था। युकियो-ए आर्टिस्ट होकुसाई ने जापानी शैली में बने काॅमिक्स तथा मैंगा, कार्टून, 19वीं शताब्दी से काफी पहले लोकप्रिय हुआ करते थे।[3] वहीं युद्ध के दौरान आए आधुनिक युग से जापानी काॅमिक्स का विकास शुरू होने लगा जब ओसामु तेज़ुका ने इसके फलदायी कार्य के निर्माण का हिस्सा बने।[4] 20वीं शताब्दी के आखिरी पड़ाव तक, यह तीन भिन्न परंपराओं ने एकसाथ ही काॅमिक्स को किताब की शक्ल में झुकाव दिया:जैसे युरोप में काॅमिक्स एलबम, जापान में द तैंकोबोन[a], और अंग्रेज़ी भाषी देशों में ग्राफिक नाॅवेल।[1] वहीं बाह्य तौर पर काॅमिक्स को लेकर वंशवालियों, काॅमिक्स विचारकों एवं इतिहासकारों ने इसे लैस्काउक्स के गुफा चित्रों की प्रेरणा का उदाहरण देते हैं[5] जैसा कि फ्रांस में (कुछ इन्हें तस्वीरों की कालक्रमिक दृश्यों के प्रभावों को बताते हैं), मिश्र के चित्र-लिपियों, रोम में ट्राजन के स्तंभ,[6] 11वीं शताब्दी की नाॅर्मैन बेयेक्स टैपेस्ट्री,[7] के बनाए 1370 बोइस प्रोटेट की वुडकट्स, 15वीं शताब्दी की अर्स मोरिएन्दी और ब्लाॅक बुक्स, माइकलेंजलो की द सिस्टाइन चैपल में रचित द लास्ट जजमेंट,[6] और विलियम होगार्थ की 17वीं शताब्दी में बनी सिलसिलेवार नक्काशी,[8] तथा बीच में ऐसे अन्य कई उदाहरण।[6][b]


title: नेपाल में पर्वतों की सूची

text: हिमालय,नेपाल " 'का हिस्सा है, जो दुनिया में सबसे ऊंची पर्वत श्रृंखला है। दुनिया के चौदह आठ-हज़ारी पर्वतों में से आठ नेपाल " 'में स्थित हैं, जो या तो पूरी तरह से या चीन और भारत के साथ सीमा पर साझा किए गए हैं। दुनिया का सबसे ऊँची पर्वत चोटी माउंट एवरेस्ट भी नेपाल में है।


title: नेपाल में पर्वतों की सूची

text: पश्चिमी नेपाल में ग्रेटर हिमालय के उत्तर में, ~ 6,000 मीटर " तिब्बती बॉर्डर रेंज्स " गंगा - ब्रह्मपुत्र को विभाजित करते हैं, जिसे अंतरराष्ट्रीय सीमा आम तौर पर फॉलो करती है। ग्रेटर हिमालय के दक्षिण में, नेपाल में 4,000 मीटर तक के शिखरों का एक पर्वत श्रृंखला है, फिर 1,500 से 3,000 मीटर शिखर के साथ मध्य पर्वत या महाभारत रेंज है। महाभारत रेंज के दक्षिण, में 1,000 मीटर के शिखर के साथ तलहटी की एक बाहरी श्रृंखला को सिवालिक या 'चुरिया हिल्स' कहा जाता है।


title: आरती अग्रवाल

text: आरती अग्रवाल (5 मार्च 1984 – 6 जून 2015) अमेरिकी अभिनेत्री थीं जो मुख्यतः तेलुगू सिनेमा (जिसे कभी-कभी टोलीवुड भी बोला जाता है) में काम करती थीं।


title: आरती अग्रवाल

text: 6 जून 2015 को न्यू जर्सी के एटलांटिक नगर के एटलांटीकेयर रीजनल मेडिकल सेंटर पर निधन हो गया। अग्रवाल मोटापे की समस्या से ग्रस्थ थी और निधन से छः सप्ताह पहले ही उनकी शल्यचिकित्सा की गयी थी। उनके प्रबन्धक के अनुसार उनका निधन दिल का दौरा पड़ने से हुई। वो एग हार्बर टाउनशिप में अपने माता-पिता के साथ रहती थीं।


title: निजी अंतरराष्ट्रीय कानून

text: निजी अंतर्राष्ट्रीय कानून (Private international law) से तात्पर्य उन नियमों से है जो किसी राज्य द्वारा ऐसे वादों का निर्णय करने के लिए चुने जाते हैं जिनमें कोई विदेशी तत्व होता है। इन नियमों का प्रयोग इस प्रकार के वाद विषयों के निर्णय में होता है जिनका प्रभाव किसी ऐसे तथ्य, घटना अथवा संव्यवहार पर पड़ता है जो किसी अन्य देशीय विधि प्रणाली से इस प्रकार संबद्ध है कि उस प्रणाली का अवलंबन आवश्यक हो जाता है।


title: निजी अंतरराष्ट्रीय कानून

text: 'निजी अंतर्राष्ट्रीय कानून' नाम से ऐसा बोध होता है कि यह विषय अंतर्राष्ट्रीय कानून की ही शाखा है। परंतु वस्तुतः ऐसा है नहीं। निजी अंतर्राष्ट्रीय कानून और सार्वजनिक अंतर्राष्ट्रीय कानून (Public international law) में किसी प्रकार की पारस्परिकता नहीं है।


title: निजी अंतरराष्ट्रीय कानून

text: रोमन साम्राज्य में वे सभी परिस्थितियाँ विद्यमान थीं जिनमें अंतर्राष्ट्रीय कानून की आवश्यकता पड़ती है। परंतु पुस्तकों से इस बात का पूरा आभास नहीं मिलता कि रोम-विधि-प्रणाली में उनका किस प्रकार निर्वाह हुआ। रोम राज्य के पतन के पश्चात् स्वीय विधि (पर्सनल लॉ) का युग आया जो प्रायः 10वीं शताब्दी के अंत तक रहा। तदुपरांत पृथक प्रादेशिक विधि प्रणाली का जन्म हुआ। 13वीं शताब्दी में निजी अंतर्राष्ट्रीय कानून को निश्चित रूपरेखा देने के लिए आवश्यक नियम बनाने का भरपूर प्रयत्न इटली में हुआ। 16वीं शताब्दी के फ्रांसीसी न्यायज्ञों ने संविधि सिद्धांत (स्टैच्यूट-थ्योरी) का प्रतिपादन किया और प्रत्येक विधि नियम में उसका प्रयोग किया। वर्तमान युग में निजी अंतर्राष्ट्रीय कानून तीन प्रमुख प्रणालियों में विभक्त हो गया-


title: निजी अंतरराष्ट्रीय कानून

text: निजी अंतर्राष्ट्रीय कानून इस तत्व पर आधारित है कि संसार में अलग-अलग अनेक विधि प्रणालियाँ हैं जो जीवन के विभिन्न विधि संबंधों को विनियमित करने वाले नियमों के विषय में एक-दूसरे से अधिकांशतः भिन्न हैं। यद्यपि यह ठीक है कि अपने निजी देश में प्रत्येक शासक संपूर्ण-प्रभुत्व-संपन्न है और देश के प्रत्येक व्यक्ति तथा वस्तु पर उसका अनन्य क्षेत्राधिकार है, फिर भी सभ्यता के वर्तमान युग में व्यावहारिक दृष्टि से यह संभव नहीं है कि अन्यदेशीय कानूनों की अवहेलना की जा सके। बहुधा ऐसे अवसर आते हैं जब एक क्षेत्राधिकार के न्यायालय को दूसरे देश की न्याय प्रणाली का अवलंबन करना अनिवार्य हो जाता है, जिसमें अन्याय न होने पाए तथा निहित अधिकारों की रक्षा हो सके।


title: निजी अंतरराष्ट्रीय कानून

text: अन्यदेशीय कानून तथा विदेशी तत्व–निजी अंतर्राष्ट्रीय कानून के प्रयोजन के लिए अन्यदेशीय कानून से तात्पर्य किसी भी ऐसे भौगोलिक क्षेत्र की न्याय प्रणाली से है जिसकी सीमा के बाहर उस क्षेत्र का स्थानीय कानून प्रयोग में नहीं लाया जा सकता। यह स्पष्ट है कि अन्यदेशीय कानून की उपेक्षा से न्याय का उद्देश्य अपूर्ण रह जाएगा। उदाहरणार्थ, जब किसी देश में विधि द्वारा प्राप्त अधिकार का विवाद दूसरे देश के न्यायालय में प्रस्तुत होता है तब वादी को रक्षा प्रदान करने के पूर्व न्यायालय के लिए यह जानना नितांत आवश्यक होता है कि अमुक अधिकार किस प्रकार का है। यह तभी जाना जा सकता है जब न्यायालय उस देश की न्याय प्रणाली का परीक्षण करे जिसके अंतर्गत वह अधिकार प्राप्त हुआ है।


title: निजी अंतरराष्ट्रीय कानून

text: (3) जब वाद किसी ऐसी संपत्ति के विषय में हो जो उस न्यायालय के प्रदेशीय क्षेत्राधिकार में न होकर अन्याय देशों में स्थित ह।


title: निजी अंतरराष्ट्रीय कानून

text: निजी अंतर्राष्ट्रीय कानून प्रत्येक देश में अलग-अलग होता है। उदाहरणार्थ, फ्रांस और इंग्लैंड के निजी अंतरराष्ट्रीय कानूनों में अनेक स्थलों पर विरोध मिलता है। इसी प्रकार अंग्रेजी और अमरीकी नियम बहुत कुछ समान होते हुए भी अनेक विषयों में एक-दूसरे से सर्वथा भिन्न हैं। उपर्युक्त बातों के अतिरिक्त विवाह संबंधी प्रश्नों में प्रयोज्य विभिन्न न्याय प्रणालियों के सिद्धांतों में इतनी अधिक विषमता है कि जो स्त्री-पुरुष एक प्रदेश में विवाहित समझे जाते हैं, वही दूसरे प्रदेश में अविवाहित।


title: निजी अंतरराष्ट्रीय कानून

text: इस विषमता को दो प्रकार से दूर किया जा सकता है। पहला उपाय यह है कि विभिन्न देशों की विधि प्रणालियों में यथासंभव समरूपता स्थापित की जाए; दूसरा यह कि निजी अंतरराष्ट्रीय कानून का एकीकरण हो। इस दिशा में अनेक प्रयत्न हुए परंतु विशेष सफलता नहीं मिल सकी। सन् 1893, 1894, 1900 और 1904 ई. में हेग नगर में इसके निमित्त कई सम्मेलन हुए और छह विभिन्न अभिसमयों द्वारा विवाह, विवाह-विच्छेद, अभिभावक, निषेध, व्यवहार-प्रक्रिया आदि के संबंध में नियम बनाए गए। इसी प्रयोजन-पूर्ति के लिए विभिन्न राज्यों में व्यक्तिगत अभिसमय भी संपादित हुए। निजी अंतर्राष्ट्रीय कानून के एकीकरण की दिशा में अंतर्राष्ट्रीय न्यायालय का योग विशेष महत्वपूर्ण है।


title: श्याम सिंघा रॉय

text: श्याम सिंघा रॉय , वर्ष २०२१ में बनी तेलुगु भाषा की ऐतिहासिक कोर्ट रूम रोमांटिक ड्रामा फिल्म है , जिसका निर्देशन राहुल सांकृत्यन ने किया तथा जांगा सत्यदेव ने कहानी लिखा। फिल्म में साई पल्लवी, कृति शेट्टी और मडोना सेबेस्टियन के साथ नानि दोहरी भूमिका में हैं। यह आंशिक रूप से १९७० के दशक में कोलकाता की समाज व्यवस्था और पुनर्जन्म के पृष्ठभूमि पर आधारित है। फिल्म की घोषणा फरवरी २०२० में की गई थी और प्राथमिक छायांकन दिसंबर २०२० से जुलाई २०११ तक हैदराबाद और कोलकाता में हुई थी। कोविड-१९ महामारी के कारण निर्माण और प्रदर्शन में देरी हुई। "श्याम सिंघा रॉय" को २४ दिसंबर २०११ से थियेटर प्रदर्शन शुरू किया गया और आलोचकों के पटकथा की आलोचना तथा अभिनय की प्रशंसा के साथ सकारात्मक समीक्षा का क्रम चालू हो गया। इस फिल्म से भरतनाट्यम नर्तक, लीला सैमसन के लिए तेलुगु-भाषी फिल्मी जगत की शुरुआत हुई। इस फिल्म ने बॉक्स ऑफिस पर करोड़ से अधिक की कमाई के साथ हिट हुई थी।


title: श्याम सिंघा रॉय

text: वासु हैदराबाद का रहने वाला, फिल्म निर्देशक बनना चाहता है। एक फिल्म निर्माता को प्रभावित करने के लिए, वो एक लघु फिल्म बनाना शुरू करता है और कीर्ति को मुख्य भूमिका में रखता है जो कि मनोविज्ञान स्नातक है। शुरू में मना करने के बाद, कीर्ति फिल्म में अभिनय करने के लिए सहमत हो जाती है, और शूटिंग कुछ ही दिनों में पूरी हो जाती है। एक दिन शूटिंग के दौरान, कुछ गुंडे कीर्ति का छेड़ने लगते हैं जिस कारण वासु उनसे लड़ने लगता है। लड़ाई करते समय, एक आदमी उसके सिर पर मारता है, जिससे उसके कान से खून बहता है और उसके शिर में बहुत दर्द होने लगता है , तीव्र मनोवैज्ञानिक पीड़ा फलस्वरूप वह अस्थायी रूप से एक भिन्न व्यक्ति सा व्यवहार करने लगता है। लघु फिल्म से प्रभावित होकर निर्माता ने वासु की फीचर फिल्म को हरी झंडी दिखा दी। एक साल बाद, वासु ने अपनी फिल्म "उनीकी रिलीज़" की, जो सफल रही। वासु को फिल्म का हिंदी में रीमेक बनाने की पेशकश की गई, लेकिन मुंबई में रीमेक के लिए एक प्रेस कॉन्फ्रेंस के दौरान वासु को सत्त्वाधिकार उल्लंघन के आरोप में गिरफ्तार कर लिया गया। कोलकाता में स्थित एक प्रसिद्ध प्रकाशन गृह, एसआर प्रकाशन, ने आरोप लगाया कि वासु ने पचास साल पूर्व श्याम सिंघा रॉय द्वारा लिखित उनके सबसे अधिक बिकने वाले उपन्यास "अस्तित्व" की नकल की थी।


title: श्याम सिंघा रॉय

text: अदालत में, वासु के खिलाफ मजबूत सबूत पेश किए जाते हैं, और कीर्ति की चचेरी बहन पद्मावती मामले को लड़ती हैं। वासु दोषी नहीं होने का अनुरोध करती है, और एक सफल पॉलीग्राफ परीक्षण के बाद, अदालत उसे बिना शर्त जमानत पर रिहा कर देती है और उन्हें अपना मामला पेश करने के लिए ३ दिन का समय देती है। कीर्ति के सुझाव पर, वासु कीर्ति के मनोविज्ञान के प्रोफेसर की मदद से अपना नैदानिक सम्मोहन करवाता है, जिसके दौरान वह बताता है कि वह पिछले जन्म में श्याम सिंह रॉय था और उसकी पत्नी का नाम रोजी था।


title: श्याम सिंघा रॉय

text: वर्ष १९६९ में, श्याम सिंघा रॉय पश्चिम बंगाल में एक प्रभावशाली समाज सुधारक और कम्युनिस्ट विचारधारा वाले क्रांतिकारी लेखक था, जो एक रूढ़िवादी परिवार से आता था। श्याम के परिवार को उसके तौर-तरीके पसंद नहीं थे, वह घर छोड़ने का फैसला करता है, लेकिन बांग्लादेश की एक देवदासी मैत्रेयी पर मंत्रमुग्ध हो जाता है, जो नवरात्रि के दौरान मंदिर में नृत्य करने आई थी। नास्तिक होने के बावजूद श्याम हर रात मैत्रेयी को देखने करने मंदिर जाता है। एक रात, वह उसे अपने साथ मंदिर से बाहर निकलने के लिए कहता है और वह बिना विरोध तुरंत से मान जाती है। श्याम और मैत्रेयी एक-दूसरे के प्यार में पड़ जाते हैं और श्याम ने मैत्रेयी का नाम बदलकर रोजी रख देता है। वे वहाँ से भागने का फैसला करते हैं। एक रात मंदिर के महायाजक महंत, जो देवदासियों का यौन शिकार करता है, अपने साथ सोने के लिए एक युवा लड़की का चयन करता है, जिसका रोजी विरोध करती है। महंत गुस्से में रोजी को गाली देता है और उस पर पेशाब कर उसका अपमान भी करता है। इस बात का पता चलने पर, क्रोधित श्याम मंदिर में जाकर महंत पर हमला करता है। श्याम ने महंत के शिश्न को काट करके उसे जलते कोयले पर फेंक कर, उसे मारकर उसे दंडित करता है और रोजी के गले से हार को हटाकर, देवदासी के रूप में उसके कर्तव्यों को समाप्त करवा देता है।


title: श्याम सिंघा रॉय

text: श्याम और रोज़ी कलकत्ता चले जाते हैं जहाँ श्याम एक छापाखना में काम करना शुरू करता है। १९७७ तक, श्याम अपने समय का एक निपुण लेकिन विवादास्पद लेखक के रूप में उभरता है। रोजी के सुझाव पर, श्याम देवदासियों के पुनर्वास के लिए एक रक्षकखाना खोलता है। श्याम का भाई मनोज, उससे अनुरोध करता है कि वे अपने बीमार बड़े भाई को देखने के लिए उनके गाँव जाएँ। हालांकि, उसके घर आने पर, उनके दोनों बड़े भाई मनोज को नारियल लाने के लिए भेज दते हैं। दोनों बड़े भाई मिलकर श्याम की हत्या करने का साजिश करते हैं क्योंकि उन्हें लगता था कि श्याम ने महंत की हत्या करके और रोजी से शादी करके अपने परिवार को बदनाम किया है। मनोज जब आता है तबतक श्याम को मार दिया जाता है और वो उसे बचा नहीं पाया, श्याम मनोज के सामने मर जाता है। दोनों बड़े भाई कुछ साल बाद एक दुर्घटना में मारे गए और श्याम के भतीजे अब एसआर प्रकाशन, सिंघा रॉय का प्रकाशन गृह चलाते हैं।


title: श्याम सिंघा रॉय

text: वासु कोलकाता जाकर छापाखाने का दौरा करता है जहाँ श्याम काम करता था। उसे पता चलता है कि श्याम की मृत्यु बहुत पहले हो गई थी, लेकिन रोजी इसके बारे में नहीं जानती थी जिसके कारण वो श्याम को खोजने के लिए निकल गई थी। पद्मावती ने अदालत में सबूत के तौर पर वासु की सम्मोहन रिपोर्ट पेश की तथा सबको बताया कि श्याम सिंघा रॉय का पुनर्जन्म हुआ है। विपक्ष के वकील ने आपत्ति जताई कि पुनर्जन्म का कोई वैज्ञानिक प्रमाण नहीं है। जब अदालत फैसला सुनाने को होती है, तब ८५ वर्षीय मनोज अदालत में आता है और वासु को श्याम का पुनर्जन्मिक रूप कहता है। जब मनोज से सबूत मांगा जाता है तब वह बताता है कि वासु की लघु फिल्म "वर्णम्" भी श्याम की ही एक लघु कथा "वर्ण" से मिलती-जुलती है जो कि सार्वजनिक रूप में कभी प्रकाशित ही नहीं हुई। मनोज श्याम की हस्तलिखित पांडुलिपि को सबूत के तौर पर पेश करता है और एसआर पब्लिकेशंस के चेयरमैन पद से केस वापस ले लेता है और वासु को सभी आरोपों से बरी कर दिया गया है।


title: श्याम सिंघा रॉय

text: मनोज वासु को बताता है कि रोजी जिंदा है और उसका इंतजार कर रही है। वासु वृद्ध रोज़ी से मिलने श्याम के नाम पर ही बनी एक नृत्य विद्यालय जिसे अब रोजी ही चलाती है, में मिलने जाता है। रोजी की इच्छा थी कि वह श्याम के बाहों में अपनी अंतिम सांस भरे। वासु से मिलने पर, दोनों का भावनात्मक पुनर्मिलन होता है और रोजी वायु की बाहों में शांति से देह त्याग कर देती है।


title: श्याम सिंघा रॉय

text: १८ दिसंबर २०१९ को, राहुल सांकृत्यन ने नानी को एक कहानी सुनाई। इस परियोजना को शुरू में सूर्यदेवरा नागा वामसी के सीथारा एंटरटेनमेंट बैनर के तहत बनाने की घोषणा की गई, जिन्होंने पहले भी "जर्सी" ( २०१९) में नानी के साथ काम किया था। फिल्म की घोषणा फरवरी २०२० में "श्याम सिंघा रॉय" के शीर्षक के रूप में की गई, और मई २०२० में छायांकन शुरू होने की उम्मीद थी, लेकिन भारत में कोविड-१९ महामारी के कारण आने में देरी हुई। मार्च २०२० के दौरान, एआर रहमान को फिल्म के संगीत को तैयार करने के लिए संपर्क किया गया, और नीरव शाह को छयांकन की जिम्मेदारी सौंपी गयी। बाद में अनिरुद्ध रविचंदर को संगीतकार के रूप में घोषित किया गया क्योंकि रहमान ने इस प्रस्ताव को स्वीकार नहीं किया था। "जर्सी" और "नानी के गैंग लीडर" के बाद नानी के साथ अनिरुद्ध की यह तीसरी फिल्म होने वाली थी।


title: श्याम सिंघा रॉय

text: इस फिल्म के बड़े पैमाने पर बनने की उम्मीद थी। जिससे ये नानी के करियर की सबसे महंगी फिल्म बन जाती। निर्माता नागा वामसी अनुमानित लागत बहुत अधिक देखते हुए महामारी का हवाला देकर बजट में कटौती की करना चाहते थे। वामसी इस को रोकने तक को तैयार थे, जबकि नानी "टक जगदीश" की शूटिंग पूरी कर रहे थे। नानी और वामसी के बीच मतभेद के कारण, उत्पादन वेंकट बोयनापल्ली को सौंप दिया गया, जिन्होनें नए-नवेले स्थापित अपने बैनर निहारिका एंटरटेनमेंट के तहत फिल्म का निर्माण किया।


title: श्याम सिंघा रॉय

text: २५ अक्टूबर २०२० को, दशहरा में एक नया पोस्टर दर्शाया गया, जिसमें संगीतकार मिकी जे मेयर, छायांकनकर्ता शानू जॉन वर्गीस और संपादक नवीन नूली शामिल थे । निर्देशक सांकृत्यन ने बताया कि फिल्म पुनर्जन्म और थोड़ा बहुत कोलकाता की पृष्ठभूमि पर आधारित है।


title: श्याम सिंघा रॉय

text: साईं पल्लवी को फिल्म में कास्ट किया गया, जिन्होंने "एम सी ए (मिडिल क्लास अब्बाय)" में नानी के साथ काम किया था। खबरें थीं कि रश्मिका मंदाना को मुख्य भूमिका के लिए संपर्क किया गया था, लेकिन कृति शेट्टी को लिया गया। मैडोना सेबेस्टियन को भी एक प्रमुख भूमिका में पुष्टि की गई थी, उन्होंने <nowiki>प्रेमम</nowiki> (२०१६) के बाद तेलुगु सिनेमा में फिर से वापसी की। मुरली शर्मा, अभिनव गोमातम और राहुल रवींद्रन को बाद में शामिल किया गया। मार्च २०२१ में, बंगाली अभिनेता जीशु सेनगुप्ता को फिल्म में एक महत्वपूर्ण भूमिका निभाने के लिए चुना गया।


title: श्याम सिंघा रॉय

text: फिल्म को ११ दिसंबर २०२० को हैदराबाद में, एक निजी समारोह में लॉन्च किया गया। कलाकारों की उपस्थिति में, और नानी के पिता ने फिल्म के लिए मुहूर्त शॉट दिया। प्राथमिक छायांकन २१ दिसंबर २०२० से हैदराबाद में शुरू हुई। कालीघाट काली मंदिर के साथ कोलकाता-थीम वाली सड़क का निर्माण ६ करोड़ में किया गया था। फरवरी २०२१ में, टीम ने कोलकाता के महत्वपूर्ण दृश्यों को फिल्माना शुरू किया। भारत में कोविड-१९ लॉकडाउन के कारण फिल्मांकन कुछ समय के लिए रोक दिया गया था और जुलाई 2021 में फिर से शुरू किया गया था। हैदराबाद में कोलकाता का सेट भारी बारिश के कारण खराब हो गया था और कला निर्देशक अविनाश कोल्ला द्वारा पुनः बनाया गया था। फिल्मांकन २६ जुलाई २०२१ को पूरा हुआ और पोस्ट-प्रोडक्शन शुरू हुआ।


title: श्याम सिंघा रॉय

text: फिल्म मूल रूप से 24 दिसंबर 2020 को क्रिसमस के अवसर पर रिलीज होने वाली थी, लेकिन अंततः इसे स्थगित कर दिया गया क्योंकि COVID-19 महामारी के कारण फिल्मांकन में देरी हुई थी। यह फिल्म 24 दिसंबर 2021 को रिलीज हुई थी। तेलुगु के अलावा, फिल्म को तमिल, मलयालम और कन्नड़ भाषाओं में डब और रिलीज़ किया गया था।


title: श्याम सिंघा रॉय

text: जेमिनी टीवी ने तेलुगु में फिल्म के सैटेलाइट अधिकार हासिल किए, जबकि नेटफ्लिक्स ने तेलुगु, तमिल और मलयालम में डिजिटल अधिकार हासिल किए। 21 जनवरी 2022 को नेटफ्लिक्स के माध्यम से फिल्म की स्ट्रीमिंग शुरू हुई।


title: श्याम सिंघा रॉय

text: "श्याम सिंह रॉय" को पटकथा की आलोचना करते हुए प्रदर्शन की प्रशंसा करने वाले आलोचकों के साथ मिश्रित समीक्षा मिली। "द हिंदू" की संगीता देवी डंडू ने विरोध किया कि "यह कहना नहीं है कि यह एक सब पर फिल्म है। लेकिन थोड़ा और सोचने पर यह और भी बेहतर हो सकता था। इन कमियों के बावजूद, "श्याम सिंघा रॉय" के लिए बहुत कुछ चल रहा है "। "टाइम्स ऑफ इंडिया की" नीशिता न्यायपति ने 5 में से 3.5 की रेटिंग देते हुए लिखा: " "श्याम सिंघा रॉय" के पास पूरी तरह से लीक से हटकर कहानी नहीं हो सकती है, लेकिन मंचन में आपको गेंदबाजी करने की क्षमता है। जबर्दस्त पहलुओं को छोड़कर, इस सप्ताह के अंत में इसे एक मौका दें, यदि आप किसी ऐसी चीज के लिए तरस रहे हैं जो अच्छी तरह से बनाई गई है और एक तारकीय कलाकारों द्वारा समर्थित है", नानी और साई पल्लवी के अभिनय प्रदर्शन और कहानी की सराहना करते हुए। इसे "मनोरंजक" बताते हुए, "द न्यूज मिनट" की सौम्या राजेंद्रन ने भी 5 में से 3.5 की रेटिंग दी। उन्होंने कलाकारों की टुकड़ी द्वारा पटकथा, कहानी, निर्देशन और अभिनय की प्रशंसा की है, यह टिप्पणी करते हुए कि "साई पल्लवी शो-चोरी करने वाली हैं, एक ऐसी भूमिका निभा रही हैं जो उनके लिए दर्जी है"।


title: श्याम सिंघा रॉय

text: "द इंडियन एक्सप्रेस" के मनोज कुमार आर ने फिल्म को "एक क्रांतिकारी रोमांटिक कहानी" कहा। उन्होंने अंत में लिखा: "निर्देशक-लेखक राहुल सांकृत्यान के श्रेय के लिए, फिल्म का नायक हिंसा का सहारा लेने के बजाय कलम से रहता है और लड़ता है। फिल्म का पीरियड पार्ट दुखती आंखों के लिए एक दृश्य है। नानी और साईं पल्लवी का रेट्रो लुक आकर्षण का केंद्र है। लाल साड़ी में लिपटी पल्लवी का शास्त्रीय नृत्य प्रदर्शन देखने लायक है। पर्दे पर उनकी मौजूदगी ही एक दृश्य को दूसरे स्तर तक ले जाती है।" "फ़र्स्टपोस्ट" के संकीर्तन वर्मा ने फिल्म के तकनीकी विभाग की प्रशंसा करते हुए कहा: "नवीन नूली का संपादन भी दर्शकों को वासु के मानस में एक झलक देने के लिए दो समयरेखाओं को जोड़ने में मदद करता है - वह क्या देख रहा है और यह सब कितना अस्पष्ट है। सानू जॉन वरुघिस की सिनेमैटोग्राफी और कोल्ला अविनाश के प्रोडक्शन डिजाइन ने फिल्म को भी कंधा दिया है। जबकि शानू का कैमरा दो समयरेखाओं के बीच चतुराई से काम करता है - जिस तरह से साईं पल्लवी के परिचय गीत को शूट, कोरियोग्राफ और कट करने के लिए विशेष उल्लेख की आवश्यकता है, अविनाश की अवधि का विवरण दर्शकों को बीते हुए समय में ले जाता है।" "इंडिया टुडे" के लिए लेखन, जननी के ने कहा कि "छायाकार सानू जॉन वर्गीस के दृश्य, विशेष रूप से अवधि के हिस्से में, असाधारण हैं। मिकी जे मेयर का संगीत हमारे दिल को छू जाता है। श्याम सिंघा रॉय पुनर्जन्म के बारे में एक तगड़ी और कुरकुरी कहानी हो सकती थी। चूंकि यह एक परिचित मार्ग लेता है, समग्र प्रभाव कम हो जाता है।" "तेलंगाना टुडे" के प्रकाश पेचेती ने महसूस किया कि फिल्म एक उत्कृष्ट कृति बनने से कम है। उन्होंने आगे लिखा: "'श्याम सिंघा रॉय' एक आकर्षक फिल्म होती अगर पात्रों को स्थापित करने में कुछ गहराई होती। कोई यह भी सोच सकता है कि एक यथार्थवादी दृष्टिकोण ने कहानी को अच्छी तरह से प्राप्त किया होगा।"


title: पखावज

text: पखावज एक वाद्ययंत्र है। यह उत्तर-भारतीय शैली का ढ़ोलक (ड्रम) है। यह मृदंग के आकार प्रकार का परन्तु उससे कुछ छोटा एक प्रकार का बाजा है।


title: पखावज

text: तबले की उत्पत्ति इसी यंत्र से हुई है। कहा जाता है कि अमीर खुसरो पखावज बजारहे थे। उसी समय यह दो टुकड़ों में टूट गया। तब उन्होने इन टुकड़ों को बजाने की कोशिश की जो कि काम कर गया। इस प्रकार तबले का जन्म हुआ।


title: चंद्रयान-3

text: चंन्द्रयान-३ भारतीय अंतरिक्ष अनुसंधान संगठन की एक महत्वाकांक्षी आगामी योजना है । यह भारत के भारतीय चन्द्रयान अभियान का तीसरा मिशन होगा । 2020 में चंद्रमा के दक्षिणी ध्रुव क्षेत्र का पता लगाने के लिए एक चंद्र रोवर और लैंडर भेजेगा। यह भारतीय अंतरिक्ष अनुसंधान संगठन के पिशले अभियान चंद्रयान-२ की तरह एक ऑरबिटर , लैंडर और रोवर ले जा सकेगा। मिशन की अवधारणा को अभी तक औपचारिक रूप से धन और योजना के लिए प्रस्तावित नहीं किया गया है।


title: मनस, वाचा, कार्मण

text: मनस, वाचा, कार्मण तीन संस्कृत शब्द हैं। "मनस" शब्द का अर्थ होता है मन, "वाचा" का भाषण, और "कार्मण" का अर्थ कुछ काम करना होता है।


title: मनस, वाचा, कार्मण

text: कई भारतीय भाषाओं में, एक व्यक्ति से अपेक्षित स्थिरता का वर्णन करने के लिए ये तीन शब्द एक साथ प्रयोग में लाए जाते हैं। आदर्श वाक्य मनसा, वाचा, कर्मणा का अर्थ आमतौर पर यह लगाया जाता है कि व्यक्ति को उस स्थिति को प्राप्त करने का प्रयत्न करना चाहिए जहां उसके विचार, वाणी और कार्यों का आपसी संयोग हो।


title: मनस, वाचा, कार्मण

text: "मैंने विचार, वचन और कर्म में बराह्मणों के साथ जो किया गया है, उसके परिणाम की तुलना में यह कष्ट मुझे कुछ भी नहीं लगता नहीं है (भले ही मैं तीरों की शय्या पर आसीन हूँ)। "


title: कार्गो

text: आमतौर पर वाणिज्यिक लाभ के लिए जहाज, विमान, ट्रेन, वैन या ट्रक के द्वारा माल या उत्पाद को परिवहन करना कार्गो (या फ्रैट) कहलाता है। आधुनिक समय में, परिवहन के लिए बहुत लंबे-माल ढोने वाले इंटरमोडल कन्टेनर का उपयोग किया जाता है।


title: कार्गो

text: हवाई कार्गो, सामान्यतः "एयर फ्रेट" के नाम से जाना जाता है, यह माल वितरण करने वालों से कंपनियों द्वारा एकत्र किया जाता है और ग्राहकों को दिया जाता है। 1911 में सबसे पहले विमान का प्रयोग मेल कार्गो के रूप में होने लगा। अंततः निर्माताओं नें अन्य प्रकार के माल के लिए विमान की डिजाइनिंग शुरू कर दी।


title: कार्गो

text: माल ले जाने के लिए बोइंग 747 और एन 124 जैसे कई बड़े वाणिज्यिक विमान हैं जिनका निर्माण इसी इरादे के साथ किया गया कि इसे आसानी से कार्गो विमान में रूपांतरित किया जा सके। ऐसे विशाल विमान में तेज-लोडिंग की सुविधा होती है जिसे यूनिट लोड डिवासेस (यू एल डी) कहते हैं, यह बहुत कुछ कंटेनरीकृत कार्गो जहाज की तरह होता है। यू एल डी विमान के सामने के भाग में होते हैं।


title: कार्गो

text: अधिकांश देशों के पास एयरलिफ्ट रसद सेवा के लिए कई कार्गो विमान जैसे की सी-17 ग्लोबमास्टर III बड़ी संख्या में हैं जिसका उपयोग वे अपनी जरूरतों के लिए करते हैं।


title: कार्गो

text: ट्रेनें बड़ी संख्या में जहाजों द्वारा लाए गए कन्टेनरों का परिवहन करने में सक्षम हैं। इस्पात, लकड़ी और कोयले के परिवहन के लिए ट्रेनों का उपयोग किया जाता है। क्योंकि ये बहुत बड़ी मात्रा में सामग्री वहन करती हैं और आम तौर पर गंतव्य तक सीधे रास्ते से पहुंती हैं। सही परिस्थितियों में, सड़क की तुलना में रेल द्वारा माल परिवहन में अर्थ और ऊर्जा दोनों की अधिक बचत होती है, खासकर जब थोक मात्रा में या लंबी दूरी के लिए परिवहन किया जा रहा हो।


title: कार्गो

text: रेल माल परिवहन में प्रमुख नुकसान लचीलेपन की कमी है। इसी कारण, रेल परिवहन ने अपना काफी व्यापार सड़क परिवहन के हाथों गंवां दिया। रेल भाड़ा अक्सर लदाई की लागत के आधार पर होता है, क्योंकि इसका तबादला एक परिवहन से दूसरे परिवहन में किया जाता है। कन्टेनीकरण पद्धतियों को लक्ष्य कर इसकी लागत को कम किया जा सकता है।


title: कार्गो

text: पर्यावरणीय लाभ की वजह से कई सरकारें वर्तमान में माल भेजने वालों को ट्रेन का उपयोग करने के लिए लगातार प्रोत्साहित कर रही हैं।


title: कार्गो

text: पार्सलफोर्स या फेडएक्स जैसी कई कंपनियां, सभी प्रकार के माल का परिवहन सड़क द्वारा करती हैं। घरों में पत्रों से लेकर कार्गो कंटेनरों तक सभी कुछ ये कंपनियां बहुत तेज, कभी-कभी एक ही दिन में पहुंचा देती हैं।


title: कार्गो

text: सड़क परिवहन का श्रेष्ठ उदाहरण है खाद्य पदार्थ, जैसा कि सुपरमार्केटों को प्रति दिन माल की आवश्यकता होती है ताकि उनकी ताकों पर सामान भरा रहे। रिटेलर्स सभी प्रकार के वितरण ट्रकों पर भरोसा करते हैं, भले ही वे बड़े हों, सेमी ट्रक हों या छोटी डिलीवरी वैन हो।


title: कार्गो

text: परिवहन करने से पहले आमतौर पर भाड़े को विभिन्न श्रेणियों में लदान के अनुसार सुनियोजित कर लिया जाता है। किसी वस्तु की श्रेणी को निर्धारित किया जाता है:


title: कार्गो

text: आम तौर पर परिवहन की वस्तुओं को घरेलू सामान, एक्सप्रेस पार्सल और फ्रेट लदान के रूप में वर्गीकृत किया जाता है:


title: कार्गो

text: ट्रकलोड से कम (एल टी एल) कार्गो फ्रेट शिपमेंट की पहली श्रेणी है-, जो इसका और अधिकांश व्यवसाय-से-व्यवसाय (B2B) शिपमेंट का प्रतिनिधित्व करती है। एल टी एल शिपमेंट को अक्सर "मोटर फ्रेट" भी कहते हैं क्योंकि इसमें अधिकतर परिवहन का काम "मोटरों वाहकों" द्वारा किया जाता है।


title: कार्गो

text: अधिकांश एल टी एल शिपमेंट की श्रेणी से लेकर से कम होती है। एल टी एल के प्रत्येक भाड़े का औसत और बक्से का आकार मानक है। लंबे माल और / या बड़े माल की चरम लंबाई और घन क्षमता अधिभार के अधीन हैं।


title: कार्गो

text: एल टी एल में प्रयुक्त ट्रेलर की श्रेणी से हो सकती है। शहर में माल पहंचाने का मानक आमतौर पर है। अधिकतर तंग और आवासीय वातावरण में ट्रेलर का इस्तेमाल किया जाता है।


title: कार्गो

text: आमतौर पर मिश्रित-भाड़ा पर्यावरण के लिए, माल बक्से में बंद, संकुचित-पैक में लिपटे होते हैं। एक्सप्रेस या पार्सल के विपरीत, एल टी एल वाहक को अपनी स्वयं की पैकेजिंग प्रदान करनी चाहिए, जैसा कि वाहक किसी भी पैकेजिंग की आपूर्ति या सहायता प्रदान नहीं करते हैं। हालांकि, परिस्थितियों के हिसाब से पेटी या अन्य पर्याप्त पैकेजिंग की आवश्यकता हो सकती है।


title: कार्गो

text: पैकेजिंग की आवश्यकता और आकार के संदर्भ में हवाई माल भाड़ा बहुत कुछ एल टी एल के समान है। हालांकि, हवाई भाड़ या एयर कार्गो शिपमेंट को आमतौर पर प्रति दिन से अधिक तेज गति की जरूरत है। हवाई शिपमेंट को वाहक के साथ सीधे, दलालों के माध्यम से या ऑनलाइन बाजार सेवाओं के साथ बुक कर सकते हैं। जबकि मानक एल टी एल की तुलना में शिपमेंट तेज है, लेकिन हवाई शिपमेंट हमेशा हवाई नहीं होता है।


title: कार्गो

text: संयुक्त राज्य अमेरिका में, से बड़े शिपमेंट को विशेष रूप से ट्रकलोड (TL) फ्रेट में वर्गीकृत किया जाता है। एक बड़ी खेप के लिए यह अधिक सक्षम और किफायती है क्योंकि एक छोटे एल टी एल ट्रेलर पर साझा स्थान के बजाय एक बड़ा ट्रेलर विशिष्ट रूप से उपयोगी है।


title: कार्गो

text: संयुक्त राज्य अमेरिका में एक लोड किए हुए ट्रक का कुल वजन (ट्रैक्टर और ट्रेलर, 5-धुरा रिग) से अधिक नहीं कर सकते {तथ्य}। साधारण परिस्थितियों में, लंबे समय तक ढोने वाले उपकरणों का वजन करीब , भाड़े को छोड़ने के करीब . इसी प्रकार एक ट्रेलर के उपलब्ध स्थान में लोड सीमित करने के लिए, आम तौर पर या लंबा, चौड़ा, उच्च और सब से अधिक ऊंचा।


title: कार्गो

text: जबकि एक्सप्रेस पार्सल और एल टी एल शिपमेंट उपकरण के एक टुकड़े पर अन्य शिपमेंट के साथ हमेशा अंतर्मिश्रित होते रहते हैं और आम तौर पर उनके परिवहन के दौरान उपकरणों को कई टुकड़ों में पुनः लोड किया जाता है, टी एल शिपमेंट आमतौर पर एक ट्रेलर पर एक ही शिपमेंट के रूप में यात्रा करते हैं। वास्तव में, टी एल शिपमेंट हमेशा उसी ट्रेलर पर पहुंचाया जाता है जिसपर उसे रखा गया था।


title: कार्गो

text: अक्सर, एक एल टी एल वाहक को एक ट्रकिंग कंपनी के साथ सीधे संपर्क करने के बजाय एक भाड़ा दलाल, ऑनलाइन बाजार या अन्य मध्यस्थ का उपयोग करके बचत का एहसास हो सकता है। दलाल छोटे वाहक की तुलना में बाजार की दुकान और कम दर पर वाहक को सीधे प्राप्त हो सकते हैं। एल टी एल बाजार में, बिचौलिये आमतौर पर प्रकाशित दरों पर 50% से 80% छूट प्राप्त करते हैं, जहां एक छोटे वाहक को केवल 5% से 30% डिस्काउंट की पेशकश की जाती है। बिचौलियों को डीओटी विभाग द्वारा लाइसेंस दिया जाता है और आवश्यकताओं पड़ने पर बीमा का सबूत प्रदान करना पड़ता है।


title: कार्गो

text: ट्रकलोड वाहक (TL) आमतौर किलोमीटर या प्रति मील के दर पर चार्ज करते हैं। दर दूरी, गनतब्य की भौगोलिक स्थिति, उपकरण के प्रकार, उपकरण की आवश्यकता और सेवा समय पर निर्भर करता है। ऊपर वर्णित एल टी एल के समान ही टी एल शिपमेंट को भी आमतौर पर कई तरह के अधिभार प्राप्त होते हैं। एल टी एल बाजार की तुलना में, टी एल बाजार में हजारों अधिक छोटे वाहक हैं। इसलिए, परिवहन मध्यस्थों या दलालों के इस्तेमाल बेहद आम है।


title: कार्गो

text: एक और बचत की विधि यह है कि वाहक के टर्मिनलों पर जाकर सामान को पहुंचाएं और संग्रह करें। ऐसा करने से, वाहक किसी भी प्रकार का सहायक शुल्क, सामान्य शुल्क लिफ्टगेट, आवासीय संग्रह/ वितरण या सूचना / नियुक्तियों के लिए शुल्क ले सकते हैं, जिससे बचा जा सकता है। वाहक या बिचौलिये माल भेजने वाले का पता और फोन नंबर के साथ निकटतम शिपिंग टर्मिनल की उत्पत्ति / या गंतव्य का विवरण प्रदान कर सकते हैं।


title: कार्गो

text: शिपिंग विशेषज्ञ कई वाहक, दलालों और ऑनलाइन बाजारों से मिले नमूने के अनुकूल अपनी सेवा और लागत तय करते हैं। विभिन्न प्रदाताओं से दर प्राप्त करने के बाद, वाहक एक विस्तृत श्रृंखला में मूल्य निर्धारण की पेशकश कर सकते हैं। अगर एक वाहक के पास एक दलाल है, तो फ्रेट फारवर्डर या अन्य परिवहन मध्यस्थ का उपयोग करता है, यह आम है कि वाहक संघीय ऑपरेटिंग प्राधिकरण की एक प्रति प्राप्त करते हैं। फ्रेट दलालों और बिचौलियों को भी संघीय कानून द्वारा अपेक्षित फेडरल राजमार्ग प्रशासन से लाइसेंस प्राप्त किया जाना चाहिए। अनुभवी वाहकों को बिना लाइसेंस वाले दलालों और प्रेषक से बचना चाहिए क्योंकि अगर दलाल कानून के बाहर जाकर कोई काम करते हैं जिसे संघीय आपरेटिंग द्वारा लाइसेंस प्राप्त नहीं हैं, तो वाहक को एक समस्या की स्थिति में कोई सुरक्षा नहीं मिलती है। इसके अलावा, वाहक सामान्य रूप से बीमा दलाल का प्रमाण पत्र की एक प्रति और किसी भी विशिष्ट बीमा जो शिपमेंट के लिए लागू होता हो उसके लिए पूछना चाहिए।


title: कार्गो

text: सरकारें माल के शिपमेंट के लिए बहुत चिन्तित रहती हैं, क्योंकि यह सुरक्षा की दृष्टि से एक देश के लिए जोखिम ला सकता है। इसलिए, कई सरकारों ने कार्गो हैंडलिंग के लिए अपराध, आतंकवाद और अन्य खतरों को कम करने के लिए, सीमाशुल्क विभाग द्वारा प्रशासित कुछ नियमों और अधिनियमित नियमों को लागू किया है। एक देश की सीमाओं से होकर माल प्रवेश करता है इसी कारण यह विशेष रूप से चिंता का विषय है।


title: कार्गो

text: सुरक्षित रूप से कार्गो हासिल करने में संयुक्त राज्य अमेरिका प्रमुख है। संयुक्त राज्य कार्गो को राष्ट्रीय सुरक्षा की दृष्टि से देखते हैं। हर साल 6 लाख से भी अधिक कार्गो संयुक्त राज्य अमेरिका के बंदरगाहों से होकर प्रवेश करते हैं, 11 सितंबर के आतंकी हमले के बाद जिसकी सुरक्षा पर विशेष रूप से ध्यान रखा जाता है। अमेरिकी सरकार की इस खतरे के लिए नवीनतम जवाबी कार्रवाई सीएसआई: कंटेनर सुरक्षा पहल है। सीएसआई एक कार्यक्रम है जो दुनिया के चारों ओर से संयुक्त राज्य अमेरिका में आनेवाले कंटेनरीकृत कार्गो की सुरक्षा को बढ़ाने के उद्देश्य के लिए मदद करते हैं।


title: कार्गो

text: विभिन्न प्रकार के परिवहन में कार्गो को सुरक्षित रखने के कई अलग अलग तरीके और सामग्री उपलब्ध हैं। पारंपरिक लोड सुरक्षा के तरीके में सामग्री जैसे कि स्टील पट्टी से बांधने और अवरुद्ध करने के लिए लकड़ी का प्रयोग दीर्घकालों से व्यापक रूप से इस्तेमाल होता आया है। वर्तमान लोड सुरक्षा तरीकों में कई अन्य विकल्प हैं पॉलिएस्टर पट्टी से बांधना, सिंथेटिक जाल बनाना और डनेज बैग जिसे हवा बैग या असमान बैग भी कहते हैं प्रदान किया जाता है।


title: इतिहासकार

text: इतिहासकार वह है जो इतिहास लिखे।एक इतिहासकार एक ऐसा व्यक्ति है जो अतीत के बारे में अध्ययन और लिखता है, और इसे उस पर एक अधिकार के रूप में माना जाता है। [1] इतिहासकार, मानव जाति से संबंधित पिछले घटनाओं की निरंतर, व्यवस्थित कथा और अनुसंधान से चिंतित हैं; साथ ही समय में सभी इतिहास का अध्ययन।


title: इतिहासकार

text: इतिहासकार पुराने , प्राचीन समय में हुए घटनाओं कला संगीत सभ्यता एवं मानव जनजाति की विभिन्न गतिविधियों को अपने अनुभव से अपनी पुस्तकों में बताते हैं


title: शिव कुमार बटालवी

text: शिव कुमार 'बटालवी' () (1936 -1973) पंजाबी भाषा के एक विख्यात कवि थे, जो उन रोमांटिक कविताओं के लिए सबसे ज्यादा जाने जाते हैं, जिनमें भावनाओं का उभार, करुणा, जुदाई और प्रेमी के दर्द का बखूबी चित्रण है।


title: शिव कुमार बटालवी

text: वे 1967 में वे साहित्य अकादमी पुरस्कार पाने वाले सबसे कम उम्र के साहित्यकार बन गये। साहित्य अकादमी (भारत की साहित्य अकादमी) ने यह सम्मान पूरण भगत की प्राचीन कथा पर आधारित उनके महाकाव्य नाटिका " लूणा " (1965) के लिए दिया, जिसे आधुनिक पंजाबी साहित्य की एक महान कृति माना जाता है और जिसने आधुनिक पंजाबी किस्सागोई की एक नई शैली की स्थापना की। आज उनकी कविता आधुनिक पंजाबी कविता के अमृता प्रीतम और मोहन सिंह जैसे दिग्गजों के बीच बराबरी के स्तर पर खड़ी है,जिनमें से सभी भारत- पाकिस्तान सीमा के दोनों पक्षों में लोकप्रिय हैं। .


title: शिव कुमार बटालवी

text: शिव कुमार का जन्म 23 जुलाई 1936 को गांव बड़ा पिंड लोहटिया, शकरगढ़ तहसील (अब पाकिस्तान के पंजाब प्रांत में) राजस्व विभाग के ग्राम तहसीलदार पंडित कृष्ण गोपाल और गृहिणी शांति देवी के घर में हुआ। भारत के विभाजन के बाद उनका परिवार गुरदासपुर जिले के बटाला चला आया, जहां उनके पिता ने पटवारी के रूप में अपना काम जारी रखा और बाल शिव ने प्राथमिक शिक्षा पाई।


title: शिव कुमार बटालवी

text: 1953 में उन्होंने पंजाब विश्वविद्यालय से मैट्रिक किया और बटाला के बैरिंग यूनियन क्रिश्चियन कॉलेज में एफ एससी कार्यक्रम में नामांकित हुए। अपनी डिग्री पूरी करने से पहले उन्होंने कादियाँ के एस एन कॉलेज के कला विभाग में दाखिला लिया, जो उनके व्यक्तित्व से ज्यादा मेल खाता था, हालांकि दूसरे साल में उन्होंने उसे भी छोड़ दिया। उसके बाद वह हिमाचल प्रदेश के बैजनाथ के एक स्कूल में सिविल इंजीनियरिंग में डिप्लोमा लेने के लिए दाखिल हुए, पर फिर उन्होंने इसे भी बीच में ही छोड़ दिया। इसके बाद उन्होंने नाभा के सरकारी रिपुदमन कालेज में अध्ययन किया। उन्हें विख्यात पंजाबी लेखक गुरबख्श सिंह प्रीतलड़ी की बेटी से प्यार हो गया, जिन्होंने दोनों के बीच जाति भेद होने के कारण एक ब्रिटिश नागरिक से शादी कर ली। वह प्यार में दुर्भाग्यशाली रहे और प्यार की यह पीड़ा उनकी कविता में तीव्रता से परिलक्षित होती है।


title: शिव कुमार बटालवी

text: बाद की जिंदगी में उनके पिता को कादियां में पटवारी की नौकरी मिली और इसी अवधि के दौरान उन्होंने अपना सबसे अच्छा साहित्यिक अवदान दिया। 1960 में उनकी कविताओं का पहला संकलन" पीड़ां दा परागा " (दु:खों का दुपट्टा) प्रकाशित हुआ, जो काफी सफल रहा। 1965 में अपनी महत्वपूर्ण कृति महाकाव्य नाटिका "लूणा" (1965) के लिए साहित्य अकादमी पुरस्कार पाने वाले वे सबसे कम उम्र के साहित्यकार बन गये। काव्य पाठ और अपनी कविता को गाने की वजह से लोगों में वे और उनका काम काफी प्रसिद्ध हुआ।


title: शिव कुमार बटालवी

text: 5 फ़रवरी 1967 को उनका विवाह गुरदासपुर जिले के किरी मांग्याल की ब्राह्मण कन्या अरुणा से हुआ और बाद में दंपती को दो बच्चे मेहरबां (1968) और पूजा (1969) हुए। 1968 में चंडीगढ़ चले गये, जहां वे स्टेट बैंक ऑफ इंडिया में जन संपर्क अधिकरी बने। बाद के वर्षों में वे खराब स्वास्थ्य से त्रस्त रहे, हालांकि उन्होंने बेहतर लेखन जारी रखा।


title: शिव कुमार बटालवी

text: उनके लेखन में उनकी चर्चित मौत की इच्छा हमेशा से स्पष्ट रही है। और 7 मई 1973 में 36 साल की उम्र में शराब की दुसाध्य लत के कारण हुए लीवर सिरोसिस के परिणामस्वरूप पठानकोट के किरी मांग्याल में अपने ससुर के घर पर उनका निधन हो गया।


title: शिव कुमार बटालवी

text: प्रेम में नाकामी की वजह से शिव की रचनाओं में विरह व दर्द का भाव अति प्रबल है। अमृता प्रीतम ने इन्हें "बिरहा का सुल्तान" कहा। इसी नाम से ही प्रख्यात ग़ज़ल गायक जगजीत सिंह-चित्रा सिंह ने भी एक एलबम निकाला। शिव की रचनाओं में निराशा व मृत्यु की इच्छा प्रबल रूप से दिखाई पड़ती है।


title: शिव कुमार बटालवी

text: उनके एक संकलन "अलविदा" (विदाई) का प्रकाशन 1974 में मरणोपरांत अमृतसर के गुरु नानक देव विश्वविद्यालय द्वारा किया गया। हर साल सर्वश्रेष्ठ लेखक को 'शिव कुमार बटालवी पुरस्कार' दिया जाता है .


title: शिव कुमार बटालवी

text: उनकी कई कविताओं को दीदार सिंह परदेसी ने गाया है। जगजीत सिंह-चित्रा सिंह और सुरिंदर कौर ने भी उनकी अनेक कविताओं का गायन किया है। नुसरत फतेह अली खान ने उनकी कविता "माई नी माई" को गीत में ढाला है, जो अपनी रूहानी पुकार और चित्रात्मकता के लिए जाना जाता है। रब्बी शेरगिल के हाल ही के एक एल्बम रब्बी (2004) में


title: शिव कुमार बटालवी

text: उनकी कविता इश्तिहार भी शामिल है। पंजाबी लोक गायक हंस राज हंस भी शिव कुमार की कविता पर 'गम' नामक एक लोकप्रिय एलबम बनाया। 2005 में "इक कुड़ी जिदा ना मोहब्बत" ...'शिव कुमार बटालवी' शीर्षक से एक संकलन एल्बम जारी किया गया, जिसके गीत महेंद्र कपूर, जगजीत सिंह और आसा सिंह मस्ताना ने गाये।


title: शिव कुमार बटालवी

text: 2004 में चंडीगढ़ के पंजाब कला भवन में शिव कुमार के जीवन पर आधारित दर्दा दां दरिया शीर्षक से पंजाबी नाटक का मंचन किया गया।


title: शिव कुमार बटालवी

text: शिव कुमार बटालवी की कई कविताओं का प्रयोग हिंदी फिल्मो में होता रहा है। वर्ष २००९ में आयी फिल्म लव आज कल के लिए संगीतकार प्रीतम ने बटालवी की कविता "आज दिन चढ़ेया तेरे रंग वरगा" पर गीत बनाया था। २०१६ में, संगीतकार अमित त्रिवेदी ने फिल्म उड़ता पंजाब के लिए उनकी कविता "एक कुड़ी" पर आधारित एक गीत बनाया था। इस गीत के तीन संस्करण थे, जिन्हें दिलजीत दोसांझ, शाहिद माल्या और आलिया भट्ट ने गाया था।


title: फुट (लम्बाई की इकाई)

text: फ़ुट (बहुवचन: फ़ीट; लघुरूप या चिन्ह: ft or, sometimes, ′) लम्बाई की एक गैर-SI इकाई है। यह मापन की अंग्रेजी प्रणाली और संयुक्त राज्य की प्रणाली में प्रयोग होती है। यह लगभग एक मीटर के एक तिहाई के बराबर होती है। तीन फ़ीट से एक गज बनता है और बारह इंच से एक फ़ुट बनता है।


title: बाँका

text: यह एक अत्यंत प्राचीन शहर है। पुराणों में और महाभारत में इस क्षेत्र को अंग प्रदेश का हिस्सा माना गया है। इस अंग प्रदेश के निकट स्थित चम्पानगर महान पराक्रमी शूरवीर कर्ण की राजधानी मानी जाती रही है। यह बिहार के मैदानी क्षेत्र का आखिरी सिरा और झारखंड और बिहार के सीमा का मिलन स्थल है। यहाँ का निकटतम हवाई अड्डा गया और पटना है। रेल और सड़क मार्ग से भी यह शहर अच्छी तरह जुड़ा है। पुराणों में वर्णित समुद्र मंथन में प्रयुक्‍त मथान अर्थात मंदराचल तथा मथानी में लपेटने के लिए जो रस्‍सा प्रयोग किया गया था वह दोनों ही उपकरण यहाँ विद्यमान हैं और आज इनका नाम तीर्थस्‍थ‍लों के रूप में है ये हैं वासुकिनाथ और मंदारहिल. इस शहर मे बहुत ही अच्छे-अच्छे विद्यालय भी है। शहर में एक महाविद्यालय भी है - पी० बी० एस० महाविद्यालय।


title: बाँका

text: भागलपुर का कुख्यात अखफोड़वा कांड रजौन थाने से ही शुरू हुआ था, और सबसे ज्यादा कांड यहीं हुआ था। इस पर गंगाजल पिक्चर भी बनी है. रजौन प्रखन्ड में कुछ गांव है:-तेलोन्ध खिड्डी, बनगांव, नरीपा, नीमा, नवादा, धर्मचक, सोहानि, खैरा आदि, खैरा में एक प्रसिद्ध मन्दिर भी है।


title: बाँका

text: यदि स्वतंत्रता सेनानी की बात करे तो पटना सचिवालय कांड में शहिद सतीश चन्द्र झा को याद किया जाता है उनकी प्रतिमाएं


title: बाँका

text: बाँका जिले में ११ तहसिलें हैं- बाँका, रजौन, अमरपुर, धोरैया, कटोरिया, बौसी, शंभुगंज, बाराहाट, बेलहर, चांदन,तेलोन्ध फूल्लीडूमर।


title: बाँका

text: मंदार पहाड़ी- वैसे तो यहाँ अनेक पहाड़ी है लेकिन कुछ देखने लायक है, इसमें से एक है मंदार पहाड़ी। यह पहाड़ी भागलपुर से 48 किलोमीटर की दूरी पर है, जो अब बांका जिले में स्थित है। इसकी ऊंचाई 800 फीट है। इसके संबंध में कहा जाता है कि इसका प्रयोग सागर मंथन में किया गया था। किंवदंतियों के अनुसार इस पहाड़ी के चारों ओर अभी भी शेषनाग के चिन्‍ह को देखा जा सकता है, जिसको इसके चारों ओर बांधकर समुद्र मंथन किया गया था। कालिदास के कुमारसंभवम में पहाड़ी पर भगवान विष्‍णु के पदचिन्‍हों के बारे में बताया गया है। इस पहाड़ी पर हिन्‍दू देवी देवताओं का मंदिर भी स्थित है। यह भी माना जाता है कि जैन के 12वें तिर्थंकर ने इसी पहाड़ी पर निर्वाण को प्राप्‍त किया था। लेकिन मंदार हिल की सबसे बड़ी विशेषता इसकी चोटी पर स्थित झील है। इसको देखने के लिए दूर-दूर से पर्यटक आते हैं। पहाड़ी के ठीक नीचे एक पापहरनी तलाब है, इस तलाब के बीच में एक विष्णु मन्दिर इस दृश्य को रोमान्चक बनाता है। यहाँ जाने के लिये भागलपुर से बस और रेल दोनों की सुविधा उपलब्ध है। इसके अलावा यहाँ चंदन डैम और कोज़ी डैम भी देखने लायक है। यहाँ से देवघर और बाबा बासुकीनाथ नजदीक है। जिले के अमरपुर प्रखंड स्थित एक पहाड़ियों के बीच एक झरना भी है जहां हर मकर सक्रांति पर एक मेले का भी आयोजन होता है जो अपने आप में एक रोचक भी है इस झरने की कुंड की जलधारा गर्म होती है इसका कारण है पहाड़ों की प्रकृति में उपस्थित औषधीय पौधों के औषधीय गुण को समैटती हुई उसकी जलधारा आती है जो अपने आप में बहुत गुणकारी और मनमोहक है इसमें हर वर्ष 14 जनवरी को मकर संक्रांति के शुभ अवसर पर हजारों हजार की संख्या में लोग आकर स्नान करते हैं और मेले का लुफ्त उठाते हैं।


title: बिपिन चन्द्र

text: बिपिन चन्द्र (१९२८ – ३० अगस्त २०१४) आधुनिक भारत के इतिहास के इतिहासकार थे। प्रोफेसर बिपिन चन्द्र भारत के स्वतंत्रता संघर्ष और आधुनिक इतिहास लेखन परंपरा में मार्क्सवादी चिंतन धारा के इतिहासकार थे।


title: बिपिन चन्द्र

text: बिपिन चन्द्र जवाहरलाल नेहरु विश्वविद्यालय में 'सामाजिक विज्ञान संस्थान' के 'ऐतिहासिक अध्ययन केंद्र' में प्रोफेसर तथा बाद में प्रोफेसर एमेरिटस रहे। उसके बाद उन्होंने नेशनल बुक ट्रस्ट के अध्यक्ष का कार्यभार भी सँभाला।


title: दोस्ताना (1980 फ़िल्म)

text: दोस्ताना 1980 में बनी हिन्दी भाषा की नाट्य एक्शन फ़िल्म है। इसका निर्देशन राज खोसला ने और निर्माण यश जौहर ने किया। इसमें अमिताभ बच्चन, शत्रुघ्न सिन्हा, ज़ीनत अमान, प्रेम चोपड़ा, अमरीश पुरी, हेलन और प्राण अभिनय करते हैं। यह "कुर्बानी", "आशा" और "राम बलराम" के बाद 1980 की चौथी सबसे ज्यादा कमाई करने वाली फ़िल्म रही थी। "दोस्ताना" राज खोसला द्वारा निर्देशित आखिरी सफल फिल्मों में से एक भी है।


title: दोस्ताना (1980 फ़िल्म)

text: विजय (अमिताभ बच्चन) और रवि (शत्रुघ्न सिन्हा) एक दूसरे के सबसे अच्छे दोस्त हैं और दोनों एक दूसरे पर बहुत भरोसा करते हैं। विजय एक पुलिस अधिकारी है और रवि वकील है। विजय अपराधियों को पकड़ता है, जबकि रवि उन अपराधियों को बाहर निकलवाता है। उसे डागा (प्रेम चोपड़ा) द्वारा काम पर रख लिया जाता है। एक दिन विजय और रवि, शीतल (ज़ीनत अमान) से अलग-अलग जगहों और समय पर मिलते हैं और दोनों को उससे प्यार हो जाता है। जहां विजय अपने प्यार के बारे में जता चुका है और शीतल द्वारा उसे पसंद किया जाता है, वहीं रवि की शीतल पर एकतरफा मोहब्बत है।


title: दोस्ताना (1980 फ़िल्म)

text: रवि शीतल के लिए अपने प्यार के बारे में विजय को बताता है, जो तहस-नहस हो जाता है लेकिन रवि के लिए अपने प्यार का बलिदान करने का फैसला करता है। हालाँकि, एक गलतफहमी होती है जब डागा विजय और रवि की दोस्ती को तोड़ने के लिए विजय और शीतल की एक तस्वीर रवि को दिखाकर उकसाता है। विजय और रवि पहली बार प्रतिद्वंद्वी बन जाते हैं। फिल्म के बाकी हिस्से विजय और डागा के बीच संघर्ष को दिखाते हैं। गलतफहमी के बाद, रवि डागा की तरफ हो जाता है, लेकिन बाद में सच्चाई जान जाता है और अपने कार्यों के लिए प्रायश्चित करता है


title: दोस्ताना (1980 फ़िल्म)

text: डागा रवि और शीतल को बन्दी बना लेता है तब विजय वहाँ अपने दोस्त को बचाने आता है लेकिन वो भी फस जाता है उसके बाद रवि और विजय किसी तरह से आजाद हो जाते जी और डागा वहासे भाग जाता है, रवि और विजय डागा का पीछा करते है, डागा और विजय के बीच लड़ाई होती है डागा विजय को बातो में उलजा कर गोली मारने की कोशिश करता है लेकिन विजय पहले ही सावधान हो जाता है और वो डागा को गोली मार देता है, डागा मारा जाता है फिर विजय और रवि दोनों दोस्त एक दूसरे के गले मिलते है।


title: वसीम रिजवी

text: जितेंद्र नारायण सिंह त्यागी, जिनका पूर्व नाम वसीम रिज़वी है, उत्तर प्रदेश शिया सेंट्रल वक्फ बोर्ड के पूर्व अध्यक्ष हैं । वे फिल्म निर्माता भी हैं।


title: वसीम रिजवी

text: जितेन्द्र नारायण त्यागी एक सामान्य परिवार से संबंध रखते हैं। उनके पिता रेलवे के सामान्य कर्मचारी थे लेकिन जब रिजवी कक्षा 6 की पढ़ाई कर रहे थे तो उनके पिता का देहान्त हो गया। इसके बाद त्यागी और उनके भाई-बहनों की जिम्मेदारी उनकी माँ पर आ गई। त्यागी अपने भाई-बहनों में सबसे बड़े थे। उन्होंने 12वीं तक की शिक्षा हासिल की और आगे की पढ़ाई के लिए नैनीताल के एक कॉलेज में प्रवेश लिया।


title: वसीम रिजवी

text: इसके बाद वे सऊदी अरब चले गए और एक शौचालय में सफाई का काम करने लगे। बाद में उन्हें जापान जाने का मौका मिला और वहां उन्होंने एक कारखाने में काम किया। इसके बाद उनको अमेरिका में काम करने का मौका मिला जहां उन्होंने एक स्टोर में काम किया।


title: वसीम रिजवी

text: जब उनके सामाजिक संबंध अच्छे होने लगे तो उन्होंने नगर निगम का चुनाव लड़ने का फैसला किया। यहीं से उनके राजनीतिक करियर की शुरूआत हुई। इसके बाद वो वक्फ बोर्ड के सदस्य बने और उसके बाद चेयरमैन के पद तक पहुंचे। वो लगभग दस सालों तक बोर्ड में रहे।


title: वसीम रिजवी

text: अपने बयानों और कार्यशैली की वजह से जितेंद्र हमेशा विवादों में रहे। इनके खिलाफ कई मुकदमे भी लखनऊ में दर्ज हैं। जितेंद्र के भाई पहले ही उनसे रिश्ता तोड़ चुके हैं। जितेंद्र ने दो शादियां की हैं। दोनों पत्नियां अलग रहती हैं। बेटियों की शादी हो चुकी है, जबकि एक बेटा पढ़ाई कर रहा है। जितेंद्र के चालक की पत्नी ने उनपर दुष्कर्म, धमकी और अश्लील वीडियो बनाकर शारीरिक शोषण की एफआईआर भी दर्ज कराई है।


title: वसीम रिजवी

text: त्यागी 2000 में लखनऊ में ओल्ड सिटी के कश्मीरी मोहल्ला वार्ड से समाजवादी पार्टी (सपा) के नगरसेवक चुने गए और 2008 में शिया सेंट्रल वक्फ बोर्ड के सदस्य बने। 2012 में, त्यागी को छह साल के लिए सपा से निष्कासित कर दिया गया था, जिसने उन पर धन के दुरुपयोग का आरोप लगाया था।


title: वसीम रिजवी

text: अपने बयानों के चलते त्यागी कई बार विवादों में घिरे हैं और उन पर इस्लाम-विरोधी होने का आरोप भी लगा है। इस्लामी इमामों के द्वारा उन्हें इस्लाम से खारिज़ भी कर दिया गया है। उन्होंने 6 दिसंबर 2021 को डासना मंदिर के मुख्य पुजारी, यति नरसिंहानंद गिरि महाराज की उपस्थिति में हिंदू धर्म में घरवापसी करवाई।


title: वसीम रिजवी

text: ३. त्यागी ने कहा कि चांद तारे वाला हरा झंडा इस्लाम का धार्मिक झंडा नहीं है। ये पाकिस्तान की राजनैतिक पार्टी पाकिस्तान मुस्लिम लीग से मिलता जुलता है। इस झंडे को फहराने वाले लोगों के खिलाफ कार्रवाई होनी चाहिए। त्यागी ने यहां तक कह दिया कि पैगम्बर मोहम्मद साहब अपने कारवां में सफेद या काले रंग का झंडा प्रयोग करते थे।


title: वसीम रिजवी

text: ४. इस्लामी मदरसों को बंद कर देना चाहिए क्योंकि ये आतंकवाद को बढ़ावा देते हैं। ये भारतीय मुसलमानों के लिए अच्छे नहीं हैं। ये मुसलमान नौजवानों के दिमाग में ज़हर घोलते हैं। बहुत मदरसों में आतंकी ट्रेनिंग दी जाती है। यहां आधुनिक शिक्षा नहीं दी जाती। मजहबी कट्टरता सिखाई जाती है।


title: वसीम रिजवी

text: ५. जानवरों की तरह बच्चे पैदा करने से देश को नुकसान - जनवरी २०२० में जनसंख्या नियंत्रण पर संभावित कानून का समर्थन करते हुए त्यागी ने कहा, "कुछ लोग मानते हैं कि बच्चों का जन्म प्राकृतिक है और इससे कोई छेड़छाड़ नहीं करनी चाहिए। लेकिन कई-कई बच्चों को जन्म देना समाज और देश के लिए काफी हानिकारक है। अगर देश में जनसंख्या नियंत्रण कानून लाया जाता है तो यह बेतहाशा बढ़ती आबादी पर काबू पाने के लिए बेहतर होगा।"


title: वसीम रिजवी

text: ६. कुरान की 26 आयतों को हटाने के लिए सर्वोच्च न्यायालय में जनहित याचिका दी - मार्च २०२१ में त्यागी ने कुरान की 26 आयतों को हटाने के लिए सुप्रीम कोर्ट में एक जनहित याचिका दाखिल की है। अपनी याचिका में त्यागी ने कहा है कि कुरान की इन आयतों से आतंकवाद को बढ़ावा मिलता है। त्यागी का कहना है कि मदरसों में बच्चों को कुरान की इन आयतों को पढ़ाया जा रहा है, जिससे उनका ज़हन कट्टरपंथ की ओर बढ़ रहा है।


title: 1991 की भारतीय जनगणना

text: 1991 की भारत की जनगणना 1872 के बाद से हर दशक में भारत में आयोजित जनगणना की श्रृंखला में 13वीं जनगणना थी। इस जनगणना में भारत की जनसंख्या 838,583,988 गिना गया। प्रगणकों की संख्या 1.6 मिलियन थी। 1991 की जनगणना में जनगणना नगर 1,702 थे।


title: 1991 की भारतीय जनगणना

text: जम्मू और कश्मीर में उग्रवाद के कारण 1991 में जम्मू और कश्मीर को जनगणना से बाहर रखा गया था। राज्य में धार्मिक समुदायों की आबादी प्रक्षेप से प्राप्त की गई थी। उस समय अलगाववादी आंदोलनों के कारण 1981 में जनगणना असम में नहीं हुई थी। असम के लिए जनगणना के आंकड़ों को भी प्रक्षेप के आधार पर किया गया था।


title: 1991 की भारतीय जनगणना

text: 1991 की जनगणना 1,576 वर्गीकृत "मातृभाषाओं" को मान्यता देती है। 1991 की जनगणना के अनुसार, 22 'भाषाओं' के एक लाख से अधिक वक्ता थे, जबकि 50 भाषाओँ में 100,000 से अधिक एवं 114 भाषाओँ को मातृभाषा कहने वाले 10,000 वक्ता थे। कुल 838 मिलियन भारतीयों में से शेष कुल 566,000 लोग थे जिन्होंने अपनी मातृभाषा किसी अन्य अवर्गीकृत भाषा को बताया था. 1991 की जनगणना में भारत में संस्कृत बोलने वालों की संख्या 49,736 बताई थी।


title: राजाजी राष्ट्रीय उद्यान

text: राजाजी राष्ट्रीय उद्यान उत्तराखंड के देहरादून से 23 किमी की दूरी पर स्थित है। यह देहरादून (उत्तराखंड) के प्रमुख पर्यटन स्थलों में से है। 1983 से पहले इस क्षेत्र में फैले जंगलों में तीन अभयारण्य थे- राजाजी,मोतीचूर और चिल्ला। 1983 में इन तीनों को मिला दिया गया। महान स्वतंत्रता सेनानी चक्रवर्ती राजगोपालाचारी के नाम पर इसका नाम राजाजी राष्ट्रीय उद्यान रखा गया।


title: राजाजी राष्ट्रीय उद्यान

text: 830 वर्ग किलोमीटर के क्षेत्र में फैला राजाजी राष्ट्रीय उद्यान अपने यहाँ पाए जाने वाले हाथियों की संख्या के लिए जाना जाता है। इ॥सके अलावा राजाजी राष्ट्रीय उद्यान में हिरन, चीते, सांभर और मोर भी पाए जाते हैं। राजाजी राष्ट्रीय उद्यान में पक्षियों की 315 प्रजातियाँ पाई जाती हैं।


title: राजाजी राष्ट्रीय उद्यान

text: यहाँ पर एक पेड़ ऐसा भी पाया गया जो अपने साथ 20 पेड़ जोड़ चुका है एक के बाद एक पेड़ ऊपर से नीचे की और ज़मीन पे खड़े हो गये है यह एक ही पेड़ का 21 पेड़ हो चुके है


title: बुलडॉग

text: बुलडॉग कुत्तों की एक प्रजाति का एक प्रचलित नाम है, जिसे इंगलिश बुलडॉग अथवा ब्रिटिश बुलडॉग भी कहा जाता है। बुलडॉग की अन्य प्रजातियों में अमेरिकन बुलडॉग अथवा फ्रेंच बुलडॉग भी होते हैं। बुलडॉग एक मजबूत व भारी कुत्ता होता है, जिसका चेहरा झुर्रियों से भरा तथा एक विशिष्ट चपटी नाक होती है। अमेरिकी केनेल क्लब (एकेसी), दि केनेल क्लब (ब्रिटेन) तथा यूनाइटेड केनेल क्लब (यूकेसी) द्वारा इनके प्रजनन सम्बन्धी मानकों की देखरेख की जाती है।


title: बुलडॉग

text: बुलडॉग प्रजाति की विशेषता चौड़े कंधे और मेल खाता हुआ सर होती है। बुलडॉग के माथे के अगले हिस्से पर खाल की मोटी पर्त होती है, साथ ही गोल, काली, तथा चौड़ी दृष्टि वाली आंखें, छोटा थूथन, जिसपर एक विशिष्ट मोड़, जिसे "रोप" कहा जाता है तथा गले के नीच लटकती खाल, नीचे की और मुड़े होंठ तथा नुकीले दांत होते हैं। इसके बाल छोटे, सीधे तथा आकर्षक होते हैं तथा इसके रंग लाल, हल्का पीला, सफ़ेद, ब्रिन्डल (लहरों अथवा पट्टियों के रूप में मिश्रित रंग) तथा इन सभी के साथ चितकबरे रंग भी पाए जाते हैं।


title: बुलडॉग

text: अमेरिका में, एक आम इंग्लिश बुलडॉग का वज़न वयस्क नर का 45 पौन्ड तथा वयस्क मादा का 45 पौन्ड माना जाता है। ब्रिटेन में इस प्रजाति का मानक वज़न नर के लिए 55 पौन्ड तथा मादा के लिए 50 पौन्ड माना गया है।


title: बुलडॉग

text: हालांकि कुछ श्वान प्रजातियों की पूंछ जन्म के कुछ समय बाद ही या तो काट दी जाती है अथवा उसे कोई आकार दे दिया जाता है, बुलडॉग उन गिनी-चुनी प्रजातियों में से हैं, जिनकी पूंछ प्राकृतिक रूप से छोटी तथा मुड़ी हुई होती है।


title: बुलडॉग

text: अपनी प्रसिद्ध "बदमिजाज़" अभिव्यक्ति के बावजूद, आम तौर पर बुलडॉग विनम्र होते हैं, हालांकि छोटी दूरियों में वे बहुत तेज़ दौड़ सकते हैं। वे दोस्ताना और मिलनसार होते हैं, परन्तु कभी कभी जिद्दी भी हो जाते हैं। वाक्यांश "बुलडॉग की तरह जिद्दी" इसी तथ्य से शिथिल तौर पर जुड़ा हुआ है। स्टैनली कोरेन की रचना दि इंटेलीजेन्स ऑफ़ डॉग्स में इस प्रजात‍ि ने 80 में से 78वां स्थान पाते हुए कामकाजी/आज्ञाकारी कुत्तों में सबसे नीचे की श्रेणी अर्जित की है।


title: बुलडॉग

text: प्रजनकों नें इस प्रजाति की आक्रामकता को कम करने में सफलता प्राप्त की है और आमतौर से इस प्रजाति को अच्छे स्वभाव वाला कुत्ता माना जाने लगा है। बुलडॉग का अपने घर एवं परिवार से इतना लगाव हो जाता हैं कि वे किसी मनुष्य साथी के बिना बाड़े से बाहर निकलने का प्रयास भी नहीं करते. अपने दोस्ताना स्वभाव के कारण ही बुलडॉग बच्चों, अन्य कुत्तों तथा अन्य पालतू जीवों के साथ आसानी से रह लेते हैं।


title: बुलडॉग

text: बुलडॉग क्लब इस प्रजाति की औसत आयु 8 से 12 वर्ष आंकता हैं, हालांकि ब्रिटेन में किये गए एक सर्वेक्षण के अनुसार यह 6.5 वर्ष मानी गयी है। सर्वेक्षण में पता चला कि बुलडॉग की मृत्यु के प्रमुख कारण ह्रदय सम्बन्धी रोग (20%), कैंसर (18%) तथा अधिक आयु (9%) थे। जिनकी मृत्यु अधिक आयु के कारण हुई, उनकी औसत आयु 10 से 11 वर्ष रही।


title: बुलडॉग

text: जानवरों के लिए आर्थोपेडिक फाउंडेशन के आंकड़ों से संकेत मिलता है कि 1979 से 2009 के बीच (36 वर्ष) 467 बुलडॉग पर किये गए परीक्षण के अनुसार 73.9% कूल्हे की डिस्प्लेसिया से पीड़ित थे, जो कि किसी भी प्रजाति के लिए सर्वाधिक है। इसी प्रकार, ब्रिटिश पशु-चिकित्सक संघ/केनेल क्लब द्वारा की गयी हिप डिस्प्लेसिया स्कोरिंग स्कीम में भी बुलडॉग को सबसे ख़राब अंक प्राप्त हुए, हालांकि इसमें सिर्फ 22 बुलडॉग पर ही परीक्षण किये गए थे। पेटेलर लक्सेशन एक और बीमारी है जो 6.2% बुलडॉग को प्रभावित करती है।


title: बुलडॉग

text: इस प्रजाति के कुत्तों में इंटरडिजिटल गांठों का होना आम है, ये ऐसी गाठें होती हैं जो पैर के पंजों के बीच होती हैं। इनके कारण कुत्तों को कुछ परेशानी होती हैं, परन्तु इनका इलाज पशु-चिकित्सक अथवा अनुभवी पशु-स्वामी के द्वारा किया जा सकता है। उन्हें सांस की परेशानी भी हो सकती है।


title: बुलडॉग

text: अन्य समस्याओं में चेरी आई, जो कि आंख की पलक के भीतरी हिस्से में आये उभार की स्थिति होती है (इसका इलाज पशु-चिकित्सक द्वारा किया जा सकता है), कुछ एलर्जियां, तथा अधिक उम्र वाले बुलडॉग में कूल्हे की समस्याएं आदि शामिल हैं। पिल्लों का प्रजनन अक्सर सिजेरियन सेक्शन विधि से किया जाता है, क्योंकि प्राकृतिक जन्म की प्रक्रिया में इनका बड़ा सर मां की नाल में फंस जाता है। हालांकि, प्राकृतिक रूप से पिल्लों को जन्म देना किसी बुलडॉग के लिए अस्वाभाविक नहीं है। 80% से अधिक बुलडॉग सिजेरियन सेक्शन विधि की सहायता से ही जन्म लेते हैं।


title: बुलडॉग

text: बुलडॉग के चेहरे पर पड़ी सिलवटों अथवा "रोप" को नियमित रूप से रोज़ साफ़ किया जाना चाहिए, अन्यथा नमी इकठ्ठा होने से अनचाहे संक्रमण का खतरा हो सकता है। इसके अतिरिक्त प्राकृतिक रूप से मुड़ी हुई बुलडॉग की पूंछ कुछ कुत्तों में शरीर के साथ इतनी कड़ी हो जाती है कि उन्हें नियमित रूप से सफाई के साथ थोड़ा मरहम लगाने की आवश्यकता पड़ती है।


title: बुलडॉग

text: सभी कुत्तों की ही तरह बुलडॉग को भी रोजाना व्यायाम की आवश्यकता होती है। समुचित रूप से व्यायाम न करने पर बुलडॉग का वज़न बढ़ जाता है, जिससे ह्रदय तथा फेफड़ों की समस्याओं के साथ ही जोड़ों से सम्बंधित समस्याएं भी हो सकती हैं।


title: बुलडॉग

text: बुलडॉग तापमान के प्रति बहुत संवेदनशील होते हैं। गर्म मौसम वाले क्षेत्रों और गर्मियों के महीनों के दौरान अतिरिक्त सावधानी बरती जानी चाहिए। उन्हें अधिकाधिक पानी और छाया उपलब्ध कराये जाने के अतिरिक्त अवश्य ही सीधी ऊष्मा से भी बचाया जाना चाहिए। उन्हें स्वस्थ और सुरक्षित रखने के लिए वातानुकूलन तथा खुलापन आवश्यक है। बुलडॉग के पैरों के पैड से सर्वाधिक पसीना निकलता है। आप देखेंगे कि बुलडॉग वास्तव में टाइल या सीमेंट जैसे ठन्डे फर्श का आनंद लेते हैं। वह इन्हें ठंडा रखने में मदद करती है। ऐसी समस्याएं जिनकी वजह से हवा का मार्ग अवरुद्ध हो जाता है, सभी "छोटे-चेहरे" वाले कुत्तों की तरह ही बुलडॉग के शरीर का भी तापमान बढ़ जाता है और इससे इनकी मृत्यु तक हो सकती है। इस अवरोध के कारण ही वे खर्राटे लेते हैं तथा उनकी सांस में से भारी आवाज़ आने लगती है, उनके खर्राटों की ध्वनि काफी ऊंची होती है। इन सभी समस्याओं पर आसानी से नियंत्रण पाया जा सकता है, सिर्फ आपको सजग रहते हुए अपने बुलडॉग को इन असुरक्षित स्थितियों से बचाने को तैयार रहने की आवश्यकता है। (EngBulldogs.com)


title: बुलडॉग

text: जनवरी 2009 में, बीबीसी (BBC) के वृत्तचित्र "पेडिग्री डॉग्स एक्स्पोज्ड/0} के प्रदर्शन के बाद, दि केनेल क्लब" ने स्वस्थ्य सम्बन्धी समस्याओं से निपटने के लिए बुलडॉग के साथ ही साथ 209 अन्य प्रजातियों के लिए संशोधित मानक जारी किये। प्रेस ने अनुमान लगाया कि श्वांस सम्बन्धी समस्याओं तथा सर के आकार व कन्धों की चौड़ाई के कारण हुई प्रजनन सम्बन्धी परेशानियों को दूर करने के लिए किये गए उपायों के कारण प्रजाति में परिवर्तन के रूप में छोटा सर, खाल की कम सिलवटें, लम्बा थूथन तथा एक लम्बा एवं पतला शरीर हो जायेगा, जिसका ब्रिटिश बुलडॉग ब्रीड काउंसिल ने विरोध किया।


title: बुलडॉग

text: शब्द "बुलडॉग" का सर्वप्रथम प्रयोग वर्ष 1500 के आसपास के साहित्य में किया गया, जहां इस शब्द की वर्तनी बोन्डोग अथवा बोल्डोग के रूप में प्रयोग की गयी। आधुनिक वर्तनी के साथ शब्द का पहला संदर्भ 1631 या 1632 में प्रेसविक एटन द्वारा लिखे गए पत्र में है, जहां उसने लिखा "प्रोक्योर मी टू गुड बुलडॉग्स, एंड लेट देम बी सेंट बाई द फर्स्ट शिप". इसके नाम में शब्द "बुल" का प्रयोग इस कुत्ते को सांड़ों के खेल में दौड़ाने के कारण किया जाने लगा। मूल बुलडॉग को बहुत क्रूर तथा बर्बर होने के साथ ही साहसी तथा दर्द के प्रति असंवेदनशील होना होता था। 1835 से कुत्तों की लड़ाई को खेल के रूप में इंग्लैंड में गैर-क़ानूनी बना दिया गया। इसलिए पुराने इंगलिश बुलडॉग की उपयोगिता समाप्त हो चली थी तथा इंग्लैंड में उसके पास कुछ ही दिन बचे थे। हालांकि, अप्रवासियों को नयी दुनिया में ऐसे कुत्तों की आवश्यकता थी, जिसके परिणामस्वरूप मूल बुलडॉग के सबसे नज़दीकी वंशज, अमेरिकन बुलडॉग की उत्पत्ति हुई। जबकि इंग्लैंड में लोगों ने उन अवांछित "भयानक" विशेषताओं को समाप्त करने और श्रेष्ठ गुणों को बचाने तथा उन पर ज़ोर देने का प्रयास प्रारंभ किया। कुछ पीढ़ियों के भीतर ही, अंग्रेजी बुलडॉग श्रेष्ठ शारीरिक गुणों का नमूना बन गया, परन्तु इनमें वह मौलिक क्रूरता, क्षमता, शक्ति, गति तथा बुद्धिमत्ता नहीं थी।


title: बुलडॉग

text: 17वीं शताब्दी में बुलडॉग का प्रयोग कुत्तों की लड़ाई (साथ ही साथ भालू के साथ लड़ाई में भी) में किया जाने लगा - यह 17वीं सदी का एक लोकप्रिय जुए का खेल था जिसमें दांव लगाने वाले बैठते थे तथा प्रशिक्षित बुलडॉग एक खूंटे से बंधे सांड़ के ऊपर से छलांग लगाते थे। बुलडॉग के आक्रमण का सबसे विशिष्ट तरीका पशु के थूथन पर आक्रमण करके उसका दम घोंटने का प्रयास होता था।


title: बुलडॉग

text: हालांकि, बुलडॉग की शुरूआती भूमिका केवल खेल तक ही सीमित नहीं थी। न्यूयॉर्क में मध्य 17वीं सदी में वहां के गवर्नर रिचर्ड निकोल्स के नेतृत्व में शहर की गश्त लगाने में बुलडॉग का प्रयोग किया जाता था। चूंकि जंगली सांड़ों को घेरना तथा किसी मार्ग पर ले जाना खतरनाक कार्य था, इसीलिए बुलडॉग को उनकी नाक को तब तक पकडे रहने के लिए प्रशिक्षित किया जाता था, जब तक उनके गले में रस्सी डाल कर उन्हें बांध ना लिया जाये.. ब्रिटेन में पशु क्रूरता अधिनियम, 1835 के द्वारा कुत्तों का उपयोग अन्य कुत्तों अथवा अन्य पशुओं के साथ लड़ाने में करना गैरकानूनी बना दिया गया था, परन्तु कुत्तों के विक्रेता बिल जॉर्ज द्वारा बुलडॉग को पालतू पशु के रूप में प्रोत्साहित किया जाता रहा।


title: बुलडॉग

text: समय के साथ मौलिक इंग्लिश बुलडॉग का प्रजनन पग के साथ कराया गया। परिणामस्वरुप लघुशिरस्क खोपड़ी वाला छोटा तथा चौड़ा कुत्ता प्राप्त हुआ। हालांकि आज के बुलडॉग मज़बूत दिखते हैं, परन्तु वे वह काम नहीं कर सकते जिसके लिए मूलरूप से उन्हें बनाया गया था, उदाहरण के लिए वे सांड़ के साथ दौड़ने तथा उसके द्वारा फेंके जाना सहन नहीं कर सकते तथा इतने छोटे थूथन से वे मजबूती से पकड़ नहीं सकते.


title: बुलडॉग

text: सबसे पुराना एकल नस्ल की विशेषता वाला क्लब दि बुलडॉग क्लब (इंग्लैंड) है, जिसे वर्ष 1878 में स्थापित किया गया था। इस क्लब के सदस्य लन्दन में अक्सर ऑक्सफोर्ड स्ट्रीट पर स्थित ब्लू पोस्ट पब में मिला करते थे। वहां उन्होंने इस प्रजाति के प्रजनन की परिशुद्धता का प्रथम मानक विकसित किया। 1891 में दो श्रेष्ठ बुलडॉग ऑरी तथा डॉकलीफ एक मुकाबले में सम्मिलित हुए, जो यह देखने के लिए था कि दोनों में से कौन ज्यादा दूर तक जा सकता था। ऑरी मूल बुलडॉग की याद दिलाता था, पतली हड्डियों वाला तथा बहुत बलिष्ठ. डॉकलीफ आधुनिक बुलडॉग की तरह ठिगना तथा भारी था। उस वर्ष डॉकलीफ को विजेता घोषित किया गया। हालांकि कुछ लोगों का तर्क था कि बुलडॉग का पुराना रूप अधिक दक्ष व कार्यक्षम था, आधुनिक रूप को चाहने वालों द्वारा अधिक पसंद किया गया, क्योंकि चलने की इस प्रतियोगिता में यह सिद्ध हुआ कि यह भी उतना ही दक्ष व बलिष्ठ था।


title: बुलडॉग

text: २० वीं सदी की शुरुआत में च. रौडनी स्टोन का मूल्य $5000 आंका गया जब उसे विवादस्पद आयरिश-अमेरिकी राजनैतिक हस्ती रिचर्ड क्रोकर द्वारा ख़रीदा गया।


title: बुलडॉग

text: ब्रिटिश/अंग्रेजी बुलडॉग लोकप्रिय रूप से इंग्लैंड अथवा यूनाइटेड किंगडम का प्रतिनिधित्व करते हैं। यह प्रजाति संयुक्त राज्य मरीन कोर का आधिकारिक शुभंकर है तथा कई ठिकानों के अपने शुभंकर भी हैं। उनतालीस अमेरिकी विश्वविद्यालय अपने शुभंकर के रूप में बुलडॉग का प्रयोग करते हैं।


title: दिव्य

text: महाकाव्यों में दिव्य शब्द का प्रयोग उसके लिए हुआ है जिसका मसतिष्क अति शक्तीशाली हो। यह शक्ती बहुत ही कम लोगो के पास होती है और जिनके भी पास होती है वह इसका उपयोग ईश्वर कि अनुमति के बिना नहीं कर सकते।


title: दिव्य

text: यह शक्ती जिस मनुष्य के पास होती है वह किसी और को इसके बारे में नहीं बता सकता। वह व्यक्ति अनंत को जानने की क्षमता रखता है। ईश्वर के समान होते हुए भी वह स्वयं को दुसरो के भांति सामान्य मानता है। वह एक मनुष्य रूपी भगवान है।


title: बिंदिया सरकार

text: बिंदिया जिसका सपना है की शादी करके लखनऊ से घर बसाना और वो ज्यादा पढ़ी नही है पर घर संभालने में माहिर है। इसीलिए वो लखनऊ शहर अति है। उसी तरफ अभय की सपना है की पढ़ी लिखी लड़की से शादी करना।जब बिंदिया लॉन्च अति है तब कही खो जाती है।उसके मामा ,मामी बहुत ढूंढते है पर नही मिलती। उसी तरफ अभय चोर के पीछे पड़ा होता है तब चोर एक बिंदिया के पीछे चुप जाता है।आखिर में ध्रुव चोर को पकड़ लेता है।ध्रुव को पता चलता है की वो अनपड लड़की है और वो अभय के घर अभय के लिए शादी के लिए लड़का ढूंढने आई है। पर अभय किसी और से प्यार करता था। तब अभय बिंदिया को उसके घर आने से रोकता है।फिर भी बिंदिया महिला पुलिस से पता पूछकर अति है बिंदिया को नहीं पता होता की वो जिस लड़के से शादी तय होने वाली है वो अभय ही है। वो बहुत कोशिश करता ही की बिंदिया घर से भाग जाए पर सफल नहीं हो पाता बिंदिया के मामा को पता चल जाता है के अभय के कुंडली में दोष है और वो जिससे शादी करेगा पहला पत्नी मर जायेगा। वो बिंदिया को ये बात बताने को कोशिश करता है पर घर वाले रोक देते है।आखिर में मामा बिंदिया को ये बात बता देती है और शादी न करने के सलाह देते है। तब उसका मामी कहते है की अगर बिंदिया ध्रुव से शादी नहीं की तो घर वाले मामा को मार देंगे।बिंदिया अपनी मामा से बहुत प्यार करती थी।इसलिए शादी के लिए मंडप पे आकर बैठ जाती है। अभय भी अपनी मां के दबाव डालने पर शादी करने के लिए तैयार हो जाता है।अखिल में उनका शादी हो जाता है।शादी में सीएम आते है


title: बिंदिया सरकार

text: शादी के दिन गुंडे सीएम पर गोली चला देते है। सीएम के रक्षकों को मार देते है। तब बिंदिया सीएम को अस्पताल ले जाती है। सीएम हॉस्पिटल में रहते है इसलिए तोड़े दिन बाद लोग नए सीएम के घोषणा करने के लिए पुराने सीएम को मजबूर करते है। तब सीएम बिंदिया को मुख्यमंत्री बना देते है।पर बर्फी देवी और बिंदिया ससुराल वाले मुख्यमंत्री बिंदिया को मरने के बहुत कोशिश करते है पर अभय बिंदिया को बचा लेता है।उसी तरफ कांतिलाल भारद्वाज (बिंदिया के ससुर) उनके साथ बिंदिया को मारने के लिए योजना बनाते है।


title: किशनगंज

text: किशनगंज (Kishanganj) भारत के बिहार राज्य के किशनगंज ज़िले में स्थित एक नगर है। यह ज़िले का मुख्यालय भी है।


title: किशनगंज

text: किशनगंज बिहार की राजधानी पटना से 425 किमी उत्तर-पूर्व में स्थित यह जगह पहले कृष्‍णाकुंज के नाम से जाना जाता था। बंगाल, नेपाल और बंगलादेश की सीमा से सटा किशनगंज पहले पुर्णिया जिले का अनुमंडल था। बिहार सरकार ने 14 जनवरी 1990 को इसे पूर्ण रूप से जिला घोषित कर दिया। पर्यटन की दृष्टि से यहां पर पर्यटक खगरा मेला, नेहरु शांति पार्क, चुर्ली किला जैसी जगहें घूम सकते है। यहां से पानीघाट, गंगटोक, कलिंगपोंग, दाजर्लिंग जैसे पर्यटन स्‍थल भी कुछ ही दूरी पर स्थित हैं।


title: किशनगंज

text: इस मेला की शुरुआत स्‍थानीय निवासी सैयद अट्टा हुसैन ने 1950 में की थी। हरेक साल जनवरी-फरवरी में लगने वाले इस मेले की शुरुआत एक कृषि प्रदर्शनी के तौर पर किया था। लेकिन आगे चल कर यह प्रदर्शनी खगरा मेला मे तब्‍दील हो गया। लगातार 58 वर्षो से लग रहे इस मेले को किसी समय में भारत का सबसे बड़ा दूसरा मेला माना जाता था और पूरे देश से व्‍यापारीगण इस मेले मे भाग लेने आते थे। दैनिक उपभोग की वस्‍तुओं के लिए प्रसिद्ध इस मेले का उदघाटन हरेक साल यहां के जिलाघिकारी करते हैं। मेले के समय हजारों की संख्‍या में लोग खरीददारी करने यहां आते हैं।


title: किशनगंज

text: किशनगंज रेलवे स्‍टेशन से मात्र 1 किमी की दूरी पर स्थित इस पार्क में फूलों के सैकड़ों किस्‍म के पौधे लगे हुए है। जो इसकी खूबसूरती में चार चांद लगाते है। इस पार्क मे बच्‍चों के मनोरंजन का खास ध्‍यान रखा गया है। यहां पर भगवान बुद्व की एक प्रतिमा लगी हुई है जो इस पार्क की आर्कषण का केन्‍द्र बिन्‍दू है। आधा किमी की दूरी पर कारगिल पार्क भी स्थित है जोकि कारगिल में शहीद हूए सैनिकों की याद में बनाया गया है।


title: किशनगंज

text: खगरा में स्थित यह स्‍टेडियम रेलवे स्‍टेशन से 2 किमी की दूरी पर है। यहां पर विभिन्‍न प्रकार के खेल जैसे क्रिकेट, फुटबाल, वालीबाल, कबड्डी का राज्‍य स्‍तरीय टूर्नामेन्‍ट का आयोजन किया जाता है। इसके साथ ही अनेक सांस्‍कृतिक गतिविधि के अलावा यहां पर हरेक वर्ष स्‍वतंत्रता व गणतंत्र दिवस के दिन झंडा फहराया जाता है। इसके नजदीक ही एक इन्‍डोर स्‍टेडियम का निर्माण किया गया है जहां पर स्‍पोट्स ऑथोरिटी ऑफ इंडिया का कार्यालय है।


title: किशनगंज

text: अंग्रेजी हुकूमत के समय किशनगंज की शान रहे इस रियासत का नाम लेने वाला भी अब कोई नहीं रहा। कुंदन लाल सिंह इस रियासत के जमींदार हुआ करते थे। उनकी जमींदारी बंगाल से लेकर नेपाल तक फैली हुई थी। उनकी हवेली को देखने दूर-दूर से लोग आया करते थे। लेकिन आज यह हवेली खण्‍डहर में तब्‍दील हो चुकी है। आज भी पर्यटक इस खण्‍डहर को देखने यहां आते हैं।


title: किशनगंज

text: ठाकुरगंज प्रखण्‍ड में स्थित इस मंदिर को 100 साल पुराना माना जाता है। इसका निर्माण टैगोर रियासत के जमींदार द्वारा किया गया था। इस मंदिर के निर्माण के संबंध में एक कथा प्रचलित है कि यहां के जमींदार को एक ही पत्‍थर पर शिव और पार्वती की निर्मित मूर्ति मिली थी। वह उसे बनारस ले गया लेकिन रात को ही जमींदार के सपने में भगवान शिव ने कहा कि इस प्रतिमा को वही स्‍थापित किया जाए जहां पर वह मिली है। वह दूसरे दिन ही वापस आ गया और बड़ी धूमधाम से इस मूर्ति की स्‍थापना की। शिवरात्रि के दिन इस मंदिर मे दूर-दूर से लोग शिवलिंग पर जल चढ़ाने आते है।


title: किशनगंज

text: किशनगंज से 40 किमी की दूरी पर स्थित इस प्राकृति‍क झील पर सैकड़ों की संख्‍या में अप्रवासी पक्षी प्रवास करने आते है। नववर्ष के मौके पर स्‍थानीय पर्यटकों की यहां भारी भीड़ रहती है। इसकी सुन्‍दरता और स्‍थानीय पर्यटन को बढ़ावा देने के लिए बिहार सरकार की पर्यटन विभाग ने योजनाबद्ध तरीके से इसका निर्माण कार्य आरंभ कर दिया है।


title: किशनगंज

text: इसके अलावा पर्यटक यहां से पानीघाट (50किमी), उद्रघाट (15 किमी), दाजर्लिंग (150किमी), कलिंगपोंग (130किमी), गंगटोक (170किमी)


title: किशनगंज

text: किशनगंज रेलवे स्‍टेशन यहां का मुख्‍य रेलवे स्‍टेशन है। यह हावड़ा-दिल्‍ली रेल लाईन द्वारा जुड़ा हुआ है।


title: किशनगंज

text: यहां से प्रतिदिन राजधानी पटना के लिए बसें खुलती है तथा बंगाल, सिक्किम के लिए भी यहां से बसें उपलब्‍ध है।


title: सहाबा

text: सहाबा या अस-सहाब () इस्लाम की सर्वोच्च धार्मिक हस्ती पैग़म्बर मुहम्मद के साथियों, शिष्यों, लेखकों और परिवारजनों का नाम है जिन्होनें उनके जीवनकाल में उनका साथ दिया। अरबी भाषा में 'साहब' का अर्थ 'साथी' या 'सहयोगी' होता है और इसका बहुवचन शब्द 'सहाबा' है।


title: सहाबा

text: आमतौर पर सहबा की संख्या लगभग १,५०,००० और प्रोफेसर जियाउर्रहमान आज़मी के अनुसार १,२०,००० व्यक्तियों की बताई जाती है जब पैगम्बर हज़रत मुहम्मद ने अपना आखरी खुतबा (सन्देश) दिया था उनकी अपनी जीवनियों और मुहम्मद साहब के जीवन और कथनों के बारे में उनके द्वारा दिए गए बयानों को इस्लामी क़ानून ('शरिया'), जीवन-रीति व परम्परा ('सुन्नाह') और न्याय-दर्शन ('फ़िक़्ह') के विकास में भारी महत्व दिया गया। पैग़म्बर ने अपने जीवन में क्या कहा और किया उसकी मान्यताओं को 'हदीस' (अरबी लहजे में 'हदीथ़') कहा जाता है और यह भी सहाबा के बयानों पर निर्भर है। शिया और सुन्नी समुदायों में सहाबा के अलग-अलग सदस्यों के कथनों को अलग भार दिया गया है, जिस से उनकी क़ानूनी सोच और परम्परा में भी गहरे अंतर आ गए हैं।


title: सहाबा

text: अलग-अलग मुस्लिम विद्वान 'सहबा' की परिभाषा अलग रूप से करते हैं। कुछ के अनुसार जिसने भी मुहम्मद साहब को स्वयं देखा, उनमें विशवास किया और अपने मरण तक इस्लाम धर्म अपनाया वह सहबा की श्रेणी में आता है। अन्य लेखकों के अनुसार इन सब लोगों को सहबा नहीं माना जाना चाहिए और केवल उन्हीं को सहबा कहा जाना चाहिए जो वास्तव में मुहम्मद साहब के साथ रहे और जिन्होनें धर्म-प्रचार में और युद्धों में उनका साथ दिया। किसे सहाबा समझा जाए और किसे नहीं, इस प्रशन की इस्लामी परम्परा में भारी अहमियत है क्योंकि हदीस, शरिया, सुन्नाह और फ़िक़्ह सभी पर इस परिभाषा का असर पड़ता है।


title: ख़ोरासान

text: ख़ोरासान या ख़ुरासान ईरान के उत्तर पूर्व का एक क्षेत्र है। इसमें रज़वी ख़ोरासान, उत्तर ख़ोरासान और दक्षिण ख़ोरासान प्रांत आते हैं। वृहत्तर ख़ोरासान में अफ़गानिस्तान के सटे क्षेत्रों के अलावा ताज़िकिस्तान, तुर्कमेनिस्तान और उज़्बेकिस्तान के निकटवर्ती प्रदेश सम्मिलित हैं।


title: ख़ोरासान

text: मूलत: ईरान के पूर्व आमू नदी के दक्षिण और हिंदूकुश के उत्तर स्थित विस्तृत भू भाग का नाम खुरासान था। अरब भौगिलिकों के कथनानुसार इसके पूर्व में सीस्तान और भारत, पश्चिम में घुज्ज़ (जुर्जन) का रेगिस्तान, उत्तर में वक्षुप्रदेश और दक्षिण एवं दक्षिण-पश्चिम में ईरान का रेगिस्तान था। किंतु अब इस नाम का प्रयोग अत्यंत सीमित अर्थ में होता है। यह ईरान के उस उत्तर-पूर्वी प्रांत का नाम है जो उत्तर में रूसी कास्पियन प्रदेश में लगा है। अत्रक नदी चाट तक इसकी सीमा बनाती है। इसके पूर्व में अफगानिस्तान, पश्चिम में अस्त्राबाद, शाहरुद, सेमनान दमधान और यज्द के ईरानी प्रांत और दक्षिण में केरमान है। विस्तार में यह उत्तर दक्षिण ५०० मील और पूर्व पश्चिम ३०० मील है। इसका क्षेत्रफल २५,००० वर्गमील है।


title: ख़ोरासान

text: इस प्रांत का अधिकांश धरातलीय भाग पहाड़ी, मरुस्थलीय या नमकीन झील का निचला गर्त है। दक्षिण में पहाड़ी भाग की ऊँचाई ११,००० फीट से लेकर १३,००० फीट तक है।


title: ख़ोरासान

text: इस प्रदेश में कुओं तथा बीच बीच में लुप्त हो जानेवाली नदियों द्वारा सिंचित बहुत से नखलिस्तान पाए जाते हैं। आतरेक और कशाफ की उपजाऊ घाटियों में खाद्यान्न, कपास, तंबाकू, चुकंदर तथा फलों की खेती होती है। यह प्रांत केशर, पिस्ता, गोंद, काष्ठफल (Nut), कंबल, खाल और नीलमणि के लिए प्रसिद्ध है। यहाँ पर लोहा सीसा, नमक, सोना, ताँबा और स्फटिक भी पाया जाता है।


title: ख़ोरासान

text: मेशेद इस प्रांत की राजधानी है जो सड़क द्वारा अन्य प्रमुख नगरों से मिली हुई है। मूल्य की दृष्टि से निर्यात की वस्तुएँ क्रमश: कालीन, चमड़ा तथा खाल, अफीम, इमारती लकड़ी, कपास की चीजें, सिल्क और नील मणि हैं।


title: वित्तीय कार्रवाई कार्यदल

text: वित्तीय कार्रवाई कार्यदल (Financial Action Task Force (on Money Laundering) या FATF) एक अन्तरसरकारी संस्था है जो काले धन को वैध बनाने (मनी लान्डरिंग) को रोकने से सम्बन्धित नीतियाँ बनाने के लिए सन १९८९ में स्थापित की गयी थी। सन २००१ में इसका कार्यक्षेत्र विस्तारित किया गया और आतंकवाद को धन मुहैया कराने के विरुद्ध नीतियाँ बनाना भी इसके कार्यक्षेत्र में सम्मिलित कर लिया गया। इसका सचिवालय पेरिस स्थित आर्थिक सहयोग और विकास संगठन के मुख्यालय में है।


title: पंथी गीत

text: पंथी गीत और इस गीत के साथ किया जाने वाला पंथी नृत्य छत्तीसगढ़ के सतनाम धर्म के लोगो के द्वारा ईश्वर (सतनाम पिता) की स्तुति में और संत गुरूघासीदास बाबा के जीवन चरित्र एवं उनके उपदेशों का वर्णन करने हेतु किया जाता है।पंजाब में जो स्थान गुरु नानक देव जी का है छत्तीसगढ़ में वही स्थान गुरु घासीदास जी का है इन्होंने महान तप करके सत्य को पाया और उसे ही मनुष्य एवं जीवन का आधार माना जीवन की मूल भूत इकाइयों को जाना और इसे जन मानस तक पहुचाया। सत्य की खोज करने के कारण ही धर्म का नाम सतनाम अर्थात सत्यनाम पड़ा । पंथी नृत्य सतनाम के अनुनायियों अर्थात सतनामियों के द्वारा किया जाने वाला नृत्य है जिसमे नृत्य करते हुए गुरु की महिमा गुरु के उपदेशों का बखान गाकर किया जाता है गुरु घासीदास दास द्वारा दिये उपदेश इस नृत्य के माध्यम से लोगो तक पहुचाये जाते है। ज्ञात हो कि गुरुघासीदास ने मूर्ति पूजा का खंडन किया इसलिए सतनाम में मूर्तिपूजा निषेध है। यह निर्गुण भक्ति धारा से प्रेरित गीत और नृत्य हैं जिसमे गुरु घासीदास के द्वारा दिए गए उपदेश को गीत और नृत्य के माध्यम से मंच पर प्रस्तुत किया जाता है।नृत्य करने वालो की संख्या निश्चित नही है। इस नृत्य के नर्तक बहुत ज्यादा ऊर्जा से भरपूर होते हैं और तरह तरह की कलाबाजियां भी दिखाते हैं एवम मानव पिरामिड बनाते हैं जिससे दर्शक रोमांचित हो उठते हैं।


title: पंथी गीत

text: इसके साथ प्रमुख वाद्य यंत्र के रूप में झांझ मंजीरा और मांदर तथा ढोलक का उपयोग किया जाता है। इसे छत्तीसगढ़ की खास पहचान के रूप में भी देखा जाता है।


title: ऐज़ यू लाइक इट

text: शेक्सपियर की एक सर्वाधिक प्रसिद्ध और अक्सर-प्रयुक्त उक्ति "ऑल दी वर्लड इज़ अ स्टेज" इसी नाटक का हिस्सा है, साथ ही यह "टू मच ऑफ अ गुड थिंग" वाक्यांश का मूल भी है। यह नाटक दर्शकों की पसंदीदा बनी रही और रेडियो, फिल्म और संगीतमय रंगमंच के लिए रूपांतरित की गई।


title: ऐज़ यू लाइक इट

text: फ्रांस में ड्यूक का क्षेत्र इस नाटक की पृष्ठभूमि है, लेकिन अधिकांश घटनाएं 'आर्डेन के जंगल' में ही घटती हैं।


title: ऐज़ यू लाइक इट

text: फ्रेडरिक ने अपने बड़े भाई, ड्यूक सीनियर के क्षेत्र को धोखे से छीन लिया और उसे निर्वासित कर दिया। ड्यूक की बेटी रॉसलिंड को महल में रहने की अनुमति दी गई क्योंकि वह फ्रेडरिक की अकेली सन्तान सीलिया की करीबी दोस्त और चचेरी बहन भी है। ऑरलैंडो, जो राज्य का एक सज्जन युवक है और जिसे रॉसलिंड से पहली ही नजर में प्यार हो गया है, अपने बड़े भाई, ऑलिवर द्वारा सताए जाने के बाद अपने घर से पलायन करने को मजबूर हो जाता है। फ्रेडरिक क्रोधित हो जाता है और रॉसलिंड को सभा से बाहर निकाल देता है। सीलिया और रॉसलिंड विदूषक टचस्टोन के साथ भागने का निर्णय लेती हैं, जिस दौरान रॉसलिंड एक युवा पुरुष का छद्म वेश धारण करती है।


title: ऐज़ यू लाइक इट

text: रॉसलिंड, जो अब गेनीमेड (जोव का अपना सेवक) के छद्म रूप में है और सीलिया जो एलिएना (लाटिन भाषा में "अजनबी") के छद्म वेश में है, अर्केडियाई आर्डेन के जंगल में पहुंचते हैं, जहां निर्वासित, ड्यूक अपने कुछ समर्थकों के साथ रहते हैं, इन समर्थकों में "उदास जैक्स" भी शामिल है जिसका परिचय हमें तब मिलता है जब वह एक हिरण के वध पर रोता है। "गेनीमेड" और "एलिएना" ड्यूक और उनके साथियों से तुरंत नहीं मिलते हैं, क्योंकि वे पहले कॉरिन नामक एक गरीब किरायेदार से मिलते हैं और उससे अपने मालिक के कच्चे घर को खरीदने की पेशकश करते हैं।


title: ऐज़ यू लाइक इट

text: ऑरलैंडो और उसका नौकर ऐडम्स (एक ऐसी भूमिका जो संभवतः खुद शेक्सपियर ने निभाई होगी, हालांकि यह कहानी अप्रमाणिक है), इस बीच, ड्यूक और उसके साथियों से मिलते हैं और उनके साथ ही रहने लगते हैं और रॉसलिंड के लिए एकतरफा प्रणयगीत पेड़ों पर छोड़ने लगते हैं। रॉसलिंड को भी ऑरलैंडो से प्रेम है और वह उससे गेनीमेड के रूप में मिलती है और उसे प्रेम रोग से बचाने के लिए परामर्श देने का ढोंग करती है। गेनीमेड कहता है कि "वह" रॉसलिंड की जगह "लेगा" और "वह" और ऑरलैंडो अपने सम्बन्ध को नाटकीय रूप से निभाएंगे.


title: ऐज़ यू लाइक इट

text: इस बीच, गड़ेरिन फेबे, जिससे सिलवियस प्रेम करता है, गेनीमेड (वास्तव में रॉसलिंड) से प्रेम करने लगती है, जबकि "गेनीमेड" वास्तव में यह ज़ाहिर करता है कि उसे फेबे में कोई दिलचस्पी नहीं है। निंदक टचस्टोन भी एक मूढ़-बुद्धि बकरी-चराने वाली लड़की ऑड्रे की ओर प्रणयशील पहल करता है और उससे विवाह करने का प्रयास करता है, पर उससे पहले ही अनुचित हस्तक्षेप करने वाले जैक्स द्वारा उसकी योजना विफल कर दी जाती है।


title: ऐज़ यू लाइक इट

text: अंत में, सिलवियस, फेबे, गेनीमेड और ऑरलैंडो इस बहस में उलझ जाते हैं कि कौन किसे प्राप्त करेगा। गेनीमेड कहता है कि वह इस समस्या को सुलझा लेगा, वह ऑरलैंडो और फेबे से यह वादा लेता है कि यदि फेबे गेनीमेड से विवाह नहीं कर पाई तो वे क्रमशः रॉसलिंड और सिलवियस से शादी कर लेंगे. अगले दिन, गेनीमेड स्वयं को रॉसलिंड के रूप में ज़ाहिर करता है और चूंकि फेबे का प्रेम गलत साबित होता है, उसे सिलवियस को अपनाना पड़ता है।


title: ऐज़ यू लाइक इट

text: ऑरलैंडो जंगल में ऑलिवर को देखता है और एक शेरनी से उसकी रक्षा करता है, जिसके फलस्वरूप ऑलिवर को ऑरलैंडो के साथ किए गए अपने दुर्व्यवहार पर पछतावा होता है (कुछ निर्देशक इसे एक वास्तविकता के बजाय एक कथा के रूप में वर्णित करते हैं). ऑलिवर की मुलाकात एलिएना (छद्म वेश में सीलिया) से होती है और वह उससे प्यार करने लगता है और वे विवाह करने का निर्णय करते हैं। ऑरलैंडो और रॉसलिंड, ऑलिवर और सीलिया, सिलवियस और फेबे और टचस्टोन और ऑड्रे सभी का अंतिम दृश्य में विवाह हो जाता है, जिसके बाद उन्हें पता चलता है कि फ्रेडरिक को भी अपनी गलतियों पर पछतावा है और वह अपने सच्चे भाई को ड्यूक की पदवी लौटाने और स्वयं एक धार्मिक जीवन जीने का निर्णय लेता है। जैक्स, जो सदा ही उदास रहता है, महल में लौटने के उनके निमंत्रण को ठुकरा देता है और जंगल में रह कर एक धार्मिक जीवन अपनाने का विचार करता है।


title: ऐज़ यू लाइक इट

text: 4 अगस्त 1600 को यह नाटक स्टेशनर्स कम्पनी के रजिस्टर में दर्ज किया गया, लेकिन 1623 में फर्स्ट फोलियो में शामिल होने से पहले तक उसे मुद्रित नहीं किया गया था।


title: ऐज़ यू लाइक इट

text: आर्डेन संभवतः शेक्सपियर के शहर स्ट्रैटफ़ोर्ड-अपॉन-एवन के पास के एक जंगल का स्थान-नाम है। ऑक्सफोर्ड का शेक्सपियर संस्करण तर्कसंगत तरीके से इस भौगोलिक विसंगति की व्याख्या यह मानते हुए करता है कि 'आर्डेन' केवल फ्रांस के वनाच्छादित क्षेत्र आर्डेन्नस का अंग्रेजीकरण है (जहां लॉज ने अपनी कहानी का मंच स्थापित किया था) और इसे प्रतिबिम्बित करने के लिए उसके अक्षर विन्यास को बदला गया। अन्य संस्करण शेक्सपियर के 'आर्डेन' वर्तनी को ही मान कर चलतें हैं, ताकि यह तर्क दिया जा सके कि ग्रामीण शैली एक विलक्षण दुनिया को चित्रित करती है जहां भौगोलिक विवरण अप्रासंगिक होते हैं। शेक्सपियर के आर्डेन संस्करण का यह सुझाव है कि 'आर्डेन' नाम की उत्पत्ति आर्केडिया के पारम्परिक क्षेत्र और बाइबल के गार्डेन ऑफ़ ईडन के संयोजन से हुई है, क्योंकि नाटक में पारम्परिक और ईसाई मान्यताओं का मजबूत पारस्परिक प्रभाव है। इसके अतिरिक्त, शेक्सपियर की मां का नाम मेरी आर्डेन था और जंगल का नाम इस प्रकार द्विअर्थी भी हो सकता है।


title: ऐज़ यू लाइक इट

text: पुनरुद्धार के पूर्व वहां इसके प्रदर्शन का कोई भी अभिलेख नहीं हैं। तथापि, इसका एक सम्भावित प्रदर्शन, विल्टशायर के विल्टन हॉउस में हो सकता है, जो पेमब्रोक के अर्ल्स की ग्रामीण जगह थी। पेमब्रोक के तीसरे अर्ल विलियम हर्बर्ट ने अक्टूबर से दिसम्बर 1603 तक विल्टन हॉउस में जेम्स 1 और उनके दरबारियों की मेज़बानी की, जबकि जैकोबीयन लन्दन ब्युबोनिक प्लेग की महामारी से पीड़ित था। शाही लोगों को विल्टन हॉउस में आने और 2 दिसम्बर 1603 को राजा और दरबारियों के समक्ष प्रदर्शन करने के लिए 30 पाउंड का भुगतान किया गया। हरबर्ट की एक पारिवारिक परम्परा का यह मानना है कि उस रात प्रदर्शित नाटक "ऐज़ यू लाइक इट" ही थी।


title: ऐज़ यू लाइक इट

text: अंग्रेज़ी पुनरुद्धार के दौरान, राजा के सहयोगियों को 1669 में शाही अधिपत्र द्वारा यह नाटक सौंपा गया था। 1723 में इसका ड्रुरी लेन में "लव इन अ फॉरेस्ट" के नाम से रूपांतरण प्रदर्शित किये जाने की जानकारी है; जिसमें जैक्स का किरदार कोले सिबर ने निभाया था। सत्रह वर्ष बाद एक और ड्रुरी लेन निर्माण शेक्सपीरियन पाठ में लौटा (1740).


title: ऐज़ यू लाइक इट

text: "ऐज़ यू लाइक इट" के उल्लेखनीय हालिया प्रदर्शनों में 1936 का "एडिथ इवांस" अभिनीत "ओल्ड विक थिएटर" प्रस्तुति और 1961 का वैनेसा रेडग्रेव अभिनीत शेक्सपियर मेमोरियल प्रस्तुति शामिल है। सर्वाधिक लंबे समय तक चलने वाली ब्रॉडवे प्रस्तुति में कैथरीन हेपबर्न ने रॉसलिंड की, क्लोरिस लीचमैन ने सीलिया की, विलियम प्रिंस ने ऑरलैंडो की और अर्नेस्ट थेसिगर ने जैक्स की भूमिका निभाई और इसे माइकल बेन्थल द्वारा निर्देशित किया गया। 1950 में इसके 145 प्रदर्शन हुए. इसका एक और उल्लेखनीय प्रदर्शन स्ट्रैटफ़ोर्ड, ओंटेरियो में 2005 के स्ट्रैटफ़ोर्ड महोत्सव में किया गया, ओंटेरियो को 1960 के दशक में बनाया गया और इसमें बेयरनेकेड लेडीज़ द्वारा लिखे संगीत पर विन्यस्त शेक्सपियर के बोलों को विशेष रूप से प्रस्तुत किया जाता था।


title: ऐज़ यू लाइक इट

text: विद्वानों ने लम्बे समय तक इस नाटक की खूबियों के बारे में असहमति जताई. आलोचक सैम्युल जॉनसन से लेकर जॉर्ज बर्नार्ड शॉ तक सभी ने यह असंतोष प्रकट किया कि "ऐज यू लाइक इट" में वह कलात्मकता लुप्त है जिसमें शेक्सपियर सक्षम थे। शॉ सोचते थे कि शेक्सपियर ने इस नाटक को आम लोगों को संतुष्ट करने के लिए लिखा होगा और इस कृति के बारे में अपने मध्यम विचार का संकेत उसे "ऐज़ यू लाइक इट" कहते हुए दिया - मानो इस राय से नाटककार सहमत नहीं थे। टॉल्स्टॉय ने पात्रों की अनैतिकता और टचस्टोन के निरंतर मूर्खतापूर्ण व्यवहार पर आपत्ति जताई. अन्य आलोचकों ने इस कृति में महान साहित्यिक मूल्यों को पाया। हेरोल्ड ब्लूम ने लिखा कि रॉसलिंड शेक्सपियर के महिला पात्रों में सबसे महान और सबसे पूर्णता प्राप्त महिला पात्र है। आलोचनात्मक विवादों के बावजूद, यह नाटक शेक्सपियर की एक सर्वाधिक महत्वपूर्ण और प्रायः प्रदर्शित की जाने वाली हास्यप्रधान नाटक बनी हुई है।


title: ऐज़ यू लाइक इट

text: कहानी में विस्तृत लिंग व्युत्क्रमण लिंग अध्ययनों में रूचि रखने वाले आधुनिक आलोचकों के लिए विशेष रूप से रुचिकर हैं। नाटक के चार अध्यायों में, रॉसलिंड - शेक्सपियर के ज़माने में जो भूमिका लड़कों द्वारा निभाई जाती थी - स्वयं को लड़के के रूप में वेश बदलना आवश्यक समझती है, जबकि ग्रामीण महिला फेबे (यह भूमिका भी लड़कों द्वारा निभाई जानेवाली), "गेनीमेड" के प्रति आकर्षित हो जाती है, जिसके नाम में एक समलैंगिककामुकता की ध्वनि है। वास्तव में, रॉसलिंड द्वारा दर्शकों से बताये गये उपसंहार में, स्पष्ट रूप से यह प्रकट होता है कि वह (या कम से कम उसे अभिनीत करने वाला अभिनेता) एक महिला नहीं है।


title: ऐज़ यू लाइक इट

text: विसकॉनसिन विश्वविद्यालय के प्रोफेसर रिचर्ड नोव्लेस ने, जो 1977 में नाटक के न्यू वेरीओरम संस्करण के संपादक हैं, अपने लेख "मिथ एंड टाइप इन ऐज़ यू लाइक इट" में वर्णित किया है कि कैसे इस नाटक में पौराणिक संदर्भ शामिल हैं विशेषकर ईडन, हरक्युलिस और क्राइस्ट के संदर्भ में. हालांकि, वे रूपक-संबंधी कोई ठोस अर्थ निकाल पाने में असमर्थ रहे और इसलिए यह निष्कर्ष निकाला कि यह एक रूपक नाटक नहीं हो सकता है। बहरहाल, अन्य विद्वानों का दावा था कि वास्तव में इस नाटक में लगातार एक व्यंजनापूर्ण अर्थ है और इसे प्रस्तुति में बदला जा सकता है।


title: ऐज़ यू लाइक इट

text: यह प्रसिद्ध एकालाप जैक्स द्वारा बोला जाता है। इसमें आकर्षक परिकल्पना और अलंकार है जिससे केन्द्रीय रूपकालंकार का विकास हो सके, जिसके अनुसार: एक व्यक्ति का जीवनकाल सात अंकों वाला नाटक है। ये अंक, "सात दशाएं," "दाई की बांहों में किलकारियां भरते और कै करते शिशु" से शुरू होती हैं और छः सुस्पष्ट मौखिक चित्रांकन के माध्यम से आगे बढ़ते हुए "दूसरे बचपन और निरी विस्मृति में/ बेदांत, नेत्रहीन, बेस्वाद, बिना सबके" चरम बिंदु पर पहुंचती है।


title: ऐज़ यू लाइक इट

text: पैस्टोरल कॉमेडी की विषय वस्तु होती है ग्रामीण परिवेश में अपने हर रूप में प्रेम, ऑरलेंडो की कृत्रिम भावुकता की तुलना में रॉसलिंड द्वारा मूर्त वास्तविक प्रेम और अप्रत्याशित घटनाएं जो शहरी दरबारियों को प्रवास, सांत्वना या स्वतंत्रता की तलाश में भटकाती है, जंगल में अचानक होने वाले मुठभेड़ों के सिलसिले से अधिक अवास्तविक नहीं है, जो विनोदपूर्ण परिहास उत्तेजित करती हैं और जिसे आलेखन की बारीकी और चरित्र विकास की आवश्यकता नही होती है। पहले अंक का मुख्य कार्य-व्यापार किसी कुश्ती के खेल से बढ़कर और कुछ नहीं है और पूरा अभिनय एक गीत से प्रायः बाधित होता रहता है। अंत में, खुद हैमेन विवाह उत्सव में आशीर्वाद देने आता है।


title: ऐज़ यू लाइक इट

text: विलियम शेक्सपियर द्वारा रचित नाटक "ऐज़ यू लाइक इट" स्पष्ट रूप से एक ग्रामीण रोमांस शैली के अंतर्गत आती है; परन्तु शेक्सपियर केवल शैली का इस्तेमाल ही नहीं करते, बल्कि उन्हें विकसित करते थे। शेक्सपियर ने "ऐज़ यू लाइक इट" को लिखने के लिए ग्रामीण शैली का प्रयोग इसलिए भी किया, ताकि वे दुःख व अन्याय को पैदा करने वाली सामाजिक प्रथाओं पर एक आलोचनात्मक दृष्टि डाल सकें और असामाजिक, मूर्ख और आत्मघाती व्यवहार का मज़ाक उड़ा सकें, सर्वाधिक स्पष्ट रूप से प्रेम की वस्तु-विषय के ज़रिये, जो परंपरागत अलभ्य प्रेमियों की अवधारणा की अस्वीकृति में परिणत होता है।


title: ऐज़ यू लाइक इट

text: पारंपरिक परीस्थितियों में पारिवारिक पात्र शेक्सपियर व उनके दर्शकों के लिए परिचित विषय-वस्तु थी; वह तो केवल हाजिर जवाबी और विषय की व्यापकता है जो पाठ को बुद्धिमत्ता प्रदान करती है, जो कार्यवाही पर एक ताज़ा मोहर लगाती हैं। नाटक के केंद्र में रॉसलिंड की आशावादिता की तुलना जैक्स के स्त्री विरोधात्मक शोक के साथ की गई है। बाद में शेक्सपियर ने कुछ विषय-वस्तुओं को अधिक गंभीरता से लिया: अन्यायी ड्यूक और निर्वासित ड्यूक ने "मेशर फॉर मेशर" और "टेम्पेस्ट" को विषय-वस्तु प्रदान किया।


title: ऐज़ यू लाइक इट

text: कई निर्देशकों ने यह पाया कि, एक नाटक जो जंगल में अचानक मुठभेड़ों और कई उलझे प्रेम-संबंधों पर आधारित है और जिसमें सभी घटनाएं एक शांत ग्रामीण परिवेश में घटती हैं, विशेष रूप से बाहर किसी बाग़ या उक जैसी जगहों पर प्रभावी रहेगी.


title: ऐज़ यू लाइक इट

text: डोनोवैन ने "अंडर दी ग्रीनवुड ट्री" के संगीत को तैयार किया और "अ गिफ्ट फ्रॉम अ फ्लावर टू अ गार्डेन" के लिए 1968 में रिकॉर्ड किया।


title: ऐज़ यू लाइक इट

text: थॉमस मॉर्ले (सदी.1557-1602) ने "इट वॉज़ अ लवर एंड हिस लैस" के लिए संगीत की रचना की, वे और शेक्सपियर एक ही मुहल्ले में रहते थे और वे कभी-कभी शेक्सपियर के नाटकों के लिए संगीत रचना किया करते थे।


title: ऐज़ यू लाइक इट

text: अमेरिकी राज्य मिनेसोटा के WCAL रेडियो स्टेशन के इतिहास में, "ऐज़ यू लाइक इट" रेडियो पर प्रसारित की जाने वाली सर्वप्रथम नाटक रही होगी। यह 1922 में प्रसारित हुई थी।


title: ऐज़ यू लाइक इट

text: "ऐज़ यू लाइक इट" लॉरेंस ऑलिवर की पहली शेक्सपियर फिल्म थी, हालांकि उसका निर्माण और निर्देशन न कर के, उन्होंने केवल अभिनय किया था। ब्रिटेन में निर्मित और 1936 में प्रदर्शित, इस फिल्म में निर्देशक पॉल ज़िन्नेर की पत्नी एलिज़ाबेथ बर्गनर ने अपने जर्मन भाषा के मोटे उच्चारण के साथ रॉसलिंड की भूमिका निभाई थी। हालांकि यह फिल्म, लगभग उसी समय बनी "अ मिडसमर नाइट्स ड्रीम" और "रोमियो और जूलियट" संस्करणों से कम हॉलीवुड की रंगत लिए थी और हालांकि उसमें काम करने वाले सभी कलाकार शेक्सपीरियन अभिनेता ही थे, यह फिल्म ऑलीवर या आलोचकों द्वारा सफल नहीं मानी गयी।


title: ऐज़ यू लाइक इट

text: बैसिल कोलेमन द्वारा निर्देशित "ऐज़ यू लाइक इट" के 1978 BBC वीडियो टेप संस्करण में हेलेन मिरेन ने रॉसलिंड की भूमिका निभाई.


title: ऐज़ यू लाइक इट

text: 1992 में, क्रिस्टाइन एड्जार्ड ने इस नाटक का एक और फिल्म रूपांतरण बनाया। इसमें, जेम्स फ़ॉक्स, सीरिल क्युसैक, एंड्रयू टीअर्नान, ग्रिफ रहिस जोन्स और एवेन ब्रेम्नर ने भूमिकाएं निभाईं. क्रियाकलापों को एक आधुनिक और फीकी शहरी दुनिया में स्थानांतरित किया गया है।


title: ऐज़ यू लाइक इट

text: 19वीं सदी के जापान में सेट और केनेथ ब्रैनाघ द्वारा निर्देशित "ऐज़ यू लाइक इट" का संस्करण जारी किया गया। इसमें ब्राइस डैलास हॉवर्ड, डेविड ओयेलोवो, रोमोला गेराई, एल्फ्रेड मोलिना, केविन क्लाइन और ब्रायन ब्लेस्ड ने अभिनय किया। हालांकि यह वास्तव में सिनेमाघरों के लिए बनाई गयी थी, लेकिन इसे केवल यूरोप के थिएटरों में ही जारी किया गया और 2007 में अमेरिका में HBO पर इसका प्रीमियर हुआ।


title: ऐज़ यू लाइक इट

text: डैनियल एक्विसिटो और सैमी बक ने नाटक को "लाइक यू लाइक इट" शीर्षक के साथ 80 के दशक की संगीत-विषयक रूपांतरण में बदला.


title: ऐज़ यू लाइक इट

text: जनवरी 2009 में सेल्फ-मेड हीरो प्रकाशकों द्वारा एक मंगा-स्टाइल ग्राफिक उपन्यास जारी किया गया, जिसमें आर्डेन के जंगलों को आधुनिक चीन में स्थानांतरित कर दिया गया। कहानी को रिचर्ड एपीग्नैनेसी द्वारा रूपांतरित किया गया और इसमें विशेष रूप से ची कुत्सूवादा के चित्र शामिल हैं।


title: मुरारीलाल मीणा

text: मुरारीलाल मीणा एक भारतीय राजनीतिज्ञ तथा वर्तमान राजस्थान सरकार में कृषि विपणन व संपदा (स्वतंत्र प्रभार), पर्यटन व नागरिक उड्डयन राज्यमंत्री हैं। वे वर्तमान में राजस्थान विधानसभा में दौसा से विधायक हैं। वे भारतीय राष्ट्रीय कांग्रेस के राजनेता हैं। वे 1998 से 2008 तक बांदीकुई विधानसभा से विधायक रह चुके है।


title: कृन्तक दाँत

text: कृन्तक दाँत (incisor teeth) कई स्तनधारियों के मुँह में आगे की ओर उपस्थित दाँत होते हैं। मानवों में इनका प्रयोग आगे से खाने के टुकड़ों को पकड़ने व काटने के लिये करा जाता है। कुत्तों, बिल्लियों, बाघों में यह छोटे होते हैं और इनकी बजाए रदनक (canine) बड़े होते हैं। हाथियों में कृन्तक दाँत बहुत बड़े और चाप (आर्क) में मुड़े हुए होते हैं और हाथियों की एक बड़ी पहचान हैं। चूहों जैसे:- कृन्तक (rodent) प्राणियों में यह दाँत उभरे हुए होते हैं और कुतरने के काम आते हैं - इन प्राणियों के जीववैज्ञानिक गण का हिन्दी नाम ही इन्हीं दाँतों पर रखा गया है।


title: बान्द्रा-वर्ली समुद्रसेतु

text: बांद्रा-वर्ली समुद्रसेतु (आधिकारिक राजीव गांधी सागर सेतु) ८-लेन का, तार-समर्थित कांक्रीट से निर्मित पुल है। यह बांद्रा को मुम्बई के पश्चिमी और दक्षिणी (वर्ली) उपनगरों से जोड़ता है और यह पश्चिमी-द्वीप महामार्ग प्रणाली का प्रथम चरण है। १६ अरब रुपये (४० करोड़ $) की महाराष्ट्र राज्य सड़क विकास निगम की इस परियोजना के इस चरण को हिन्दुस्तान कंस्ट्रक्शन कंपनी द्वारा पूरा किया गया है। इस पुल का उद्घाटन ३० जून, २००९ को संयुक्त प्रगतिशील गठबंधन प्रमुख श्रीमती सोनिया गांधी द्वारा किया गया लेकिन जन साधारण के लिए इसे १ जुलाई, २००९ को मध्य-रात्रि से खोला गया। साढ़े पांच किलोमीटर लंबे इस पुल के बनने से बांद्रा और वर्ली के बीच यात्रा में लगने वाला समय ४५ मिनट से घटकर मात्र ६-८ मिनट रह गया है।


title: बान्द्रा-वर्ली समुद्रसेतु

text: इस पुल की केवल प्रकाश-व्यवस्था करने के लिए ही ९ करोड़ रु का व्यय किया गया है। इसके कुल निर्माण में ३८,००० कि.मी इस्पात रस्सियां, ५,७५,००० टन कांक्रीट और ६,००० श्रमिक लगे हैं। इस सेतु में लगने वाले इस्पात के खास तारों को चीन से मंगाया गया था। जंग से बचाने के लिए इन तारों पर खास तरह का पेंट लगाने के साथ प्लास्टिक के आवरण भी चढ़ाए गए हैं। अब तैयार होने पर इस पुल से गुजरने पर यात्रियों को चुंगी ("टोल") कर देना तय हुआ है। यह चुंगी किराया प्रति वाहन ४०-५० रु तक होगा। इस पुल की कुल ७ कि.मी (ढान सहित) के यात्रा-समय में लगभग १ घंटे की बचत और कई सौ करोड़ वाहन संचालन व्यय एवं ईंधन की भी कटौती होगी। इस बचत को देखते हुए इसकी चुंगी नगण्य है। प्रतिदिन लगभग सवा लाख वाहन इस पुल पर से गुजरेंगे।


title: बिहारी पुरस्कार

text: के के बिड़ला फाउंडेशन द्वारा साहित्य के क्षेत्र में योगदान के लिए 1991 ईस्वी में कवि बिहारीलाल के नाम स्थापित यह पुरस्कार केवल राजस्थान के किसी लेखक को प्रदान किया जाता है इस पुरस्कार के अंतर्गत एक लाख रुपये एक प्रसारित पत्र एवं एक प्रतीक चिन्ह प्रदान किया जाता है इस का प्रथम पुरस्कार 1991 में डॉक्टर जयसिंह नीरज को उनके काव्य संकलन ढाणीका आदमी के लिए प्रदान किया गया वर्ष 2015 का यह पुरस्कार डॉक्टर भगवतीलाल व्यास को उनके काव्य संग्रह कथा सुन आवे हैं के लिए प्रदान किया गया सन 2016 का पुरस्कार सत्यनारायण की कृति यह एक दुनिया के लिए दिया गया.


title: केशिका क्रिया

text: इनमें से प्रथम घटना के प्रदर्शन के लिये प्राय: केशिका नली (capillary tube) का प्रयोग किया जाता है पारे में रखी केशनली मैं पारा नीचे उतर जाता तथा पानी में रखी केस नली मैं पानी ऊपर चला जाता हैं। केशनली मे जल की उपरी सतह अवतल लेंस के भाती कार्य करती है।


title: प्रगलन

text: प्रगलन (Smelting) एक प्रकार की निष्कर्षण धातुकर्मिकी है। अयस्क से धातु बनाने के लिये मुख्यतः इसका उपयोग किया जाता है। चाँदी, लोहा, ताँबा आदि इस विधि से निर्मित होते हैं। प्रगलन की तकनीक आज से कोई आठ हजार वर्ष पूर्व से उपयोग में लायी जा रही है। फिर भी प्रगलन को एक उच्च तकनीकी उपलब्धि माना जाता है। प्रगलन की प्रक्रिया में भूनना (रोस्टिंग), अपचयन तथा गन्दगी को फ्लक्स के रूप में धातु से अलग करना शामिल है।


title: प्रगलन

text: अयस्क के प्रगलन के फलस्वरूप धातु प्राप्त होती है वह तत्त्व के रूप में होती है या धातु के सरल यौगिक के रूप में। प्रायः अयस्क को किसी आक्सीकारक (जैसे वायु) या किसी अपचयक (जैसे कोक) की उपस्थिति में गलनांक से अधिक ताप तक गरम किया जाता है। अनुमान किया जाता है कि सबसे पहले ताँबे का प्रगलन ५००० ईसापूर्व किया गया था। उसके बाद टिन, सीसा और चाँदी का प्रगलन हुआ। चूँकि प्रगलन के लिये उच्च ताप (गलनांक से अधिक ताप) की आवश्यकता होती है, इसके लिये भट्टियों में तेज वायु का झोंका (प्रवात/draught) भेजा जाता है। ईँधन के रूप में चारकोल का उपयोग किया जाता था जो १८वीं शताब्दी में कोक के आने तक जारी था। आज वात्या भट्ठी (ब्लास्ट फरनेस) इस काम को अत्यन्त दक्षतापूर्वक करती है।


title: विश्‍व कैंसर दिवस

text: विश्व कैंसर दिवस 4 फरवरी को कैंसर के बारे में जागरूकता बढ़ाने और इसकी रोकथाम, पहचान और उपचार को प्रोत्साहित करने के लिए मनाया जाता है। विश्व कैंसर दिवस, 2008 में लिखे गए विश्व कैंसर घोषणा के लक्ष्यों का समर्थन करने के लिए यूनियन फॉर इंटरनेशनल कैंसर कंट्रोल (यूआईसीसी) के नेतृत्व में कार्यरत है। विश्व कैंसर दिवस का प्राथमिक लक्ष्य कैंसर और बीमारी के कारण होने वाली मौतों को कम करना है। बहुत से लोग कैंसर को दूर करने के लिए आध्यात्मिकता का भी सहारा लेते हैं।


title: विश्‍व कैंसर दिवस

text: 1933 में अंतर्राष्ट्रीय कैंसर नियंत्रण संघ ने स्विट्जरलैंड में जिनेवा में पहली बार विश्व कैंसर दिवस मनाया। यह दिवस कैंसर के बारे में जागरूकता बढ़ाने, लोगों को शिक्षित करने, इस रोग के खिलाफ कार्रवाई करने के लिए दुनिया भर में सरकारों और व्यक्तियों को समझाने तथा हर साल लाखों लोगों को मरने से बचाने के लिए मनाया जाता है। 2014 में इसे विश्व कैंसर घोषणा के लक्ष्य 5 पर केंद्रित किया गया है जो कैंसर के कलंक को कम और मिथकों को दूर करने से संबंधित है।